ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์ วัตถุประสงค์ และเป้าหมาย

วิสัยทัศน์

เรามุ่งสู่การเป็นองค์กรระดับสากลในธุรกิจให้บริการแบบครบวงจร
ในการประกอบผลิตภัณฑ์วงจรไฟฟ้าและผลิตภัณฑ์อิเล็กทรอนิกส์สำเร็จรูป
เพื่อก่อให้เกิดการเติบโตด้านธุรกิจ การสร้างผลกำไร ความซื่อสัตย์
และการแสดงความรับผิดชอบต่อสังคม

พันธกิจ

เรามุ่งมั่นในการเป็นผู้ประกอบการชั้นนำระดับโลก
ในการส่งมอบสินค้าสำเร็จรูปพร้อมใช้อย่างเต็มรูปแบบในอุตสาหกรรมอิเล็กทรอนิกส์
นอกเหนือจากการบรรลุเป้าหมายขององค์กร
เรายังเสริมสร้างสัมพันธภาพระยะยาวกับลูกค้าและผู้ส่งมอบ โดยใช้กลยุทธ์ที่เหมาะสม
องค์กรของเรายังคงพัฒนา โดยคำนึงถึงความคาดหวังของลูกค้าทางด้านคุณภาพและบริการ

เป้าหมายการดำเนินธุรกิจ

บริษัทฯ มีความมุ่งมั่นที่จะเป็นผู้นำในการผลิตผลิตภัณฑ์อิเล็กทรอนิกส์แบบครบวงจร
โดยมีเป้าหมายในการดำเนินธุรกิจ ดังนี้

1. มุ่งเน้นผลิตผลิตภัณฑ์ที่มีมูลค่าส่วนเพิ่มสูงได้แก่ ผลิตภัณฑ์ประเภทระบบควบคุมอุตสาหกรรม
และระบบสำนักงาน โดยเฉพาะอย่างยิ่งผลิตภัณฑ์ที่มีมูลค่าเพิ่มด้านแรงงานสูง
กล่าวคือผลิตภัณฑ์ที่ต้องใช้การประกอบด้วยแรงงานคนและยังต้องใช้เทคโนโลยีขั้นสูงประกอบในการผลิต
ผลิตภัณฑ์ที่มีวงจรอายุของสินค้ายาว บริษัทฯ ไม่มุ่งเน้นผลิตผลิตภัณฑ์สินค้าอุปโภค
และผลิตภัณฑ์ประเภทโทรศัพท์เคลื่อนที่
ซึ่งมีมูลค่าส่วนเพิ่มต่ำและมีการเปลี่ยนแปลงรูปแบบของผลิตภัณฑ์อยู่ตลอดเวลา
ทั้งนี้ผลิตภัณฑ์ประเภทที่มีมูลค่าส่วนเพิ่มสูงดังกล่าวจะมีความหลากหลายของผลิตภัณฑ์สูง
แต่ว่าจะมีคำสั่งซื้อในแต่ละครั้งไม่มาก ซึ่งผู้ผลิตในธุรกิจเดียวกันที่มีขนาดใหญ่กว่าบริษัทฯ
จะไม่นิยมผลิตผลิตภัณฑ์ในลักษณะนี้ เนื่องจากการผลิตในปริมาณน้อยจะไม่คุ้มกับต้นทุนในการผลิต
สำหรับผู้ผลิตที่มีขนาดใกล้เคียงกันหรือเล็กกว่าบริษัทฯ
จะไม่มีความเชี่ยวชาญในการบริหารจัดการด้านวัตถุดิบ
และเทคโนโลยีหรือประสบการณ์ด้านการผลิตเทียบเท่ากับบริษัทฯ

2. สำหรับกลุ่มลูกค้า บริษัทฯ มีเป้าหมายที่จะให้รายได้จากการขายประมาณร้อยละ 70
มาจากลูกค้าทางด้านประเทศในกลุ่มสแกนดิเนเวียและยุโรป อีกร้อยละ 30
จะมาจากลูกค้าทางด้านประเทศสหรัฐอเมริกาและญี่ปุ่น

3. นอกจากความมุ่งมั่นด้านผลิตภัณฑ์แล้ว บริษัทฯ
ได้มีการเพิ่มกำลังการผลิตอย่างเหมาะสมควบคู่ไปกับการพัฒนาคุณภาพและความสามารถในการผลิต
เพื่อรองรับความต้องการของลูกค้าที่เพิ่มขึ้นอย่างต่อเนื่อง
และทันกับเทคโนโลยีรวมถึงงานที่มีความซับซ้อนในกระบวนการผลิตระดับสูงของผลิตภัณฑ์เชิงระบบ
(High-End System -Build)
บริษัทได้ทำการปรับปรุงพื้นที่การผลิตอย่างต่อเนื่องเพื่อให้เกิดความเหมาะสมมากยิ่งขึ้น

ทั้งนี้ จากเป้าหมายการดำเนินธุรกิจดังกล่าว จะทำให้รายได้ของบริษัทฯ
มีการเติบโตอย่างต่อเนื่องและสม่ำ เสมอไม่ผันผวนมากตามสภาวะเศรษฐกิจโลก

บริษัทฯประกอบธุรกิจให้บริการแบบครบวงจรในการประกอบผลิตภัณฑ์ประเภทวงจรไฟฟ้า
และผลิตภัณฑ์ อิเล็กทรอนิกส์สำเร็จรูป (Electronics Manufacturing Service–EMS)
ให้แก่ลูกค้าที่เป็นเจ้าของผลิตภัณฑ์ต้นแบบ (Original Equipment Manufacturer: OEM)
และลูกค้าที่เป็นผู้รับจ้างออกแบบผลิตภัณฑ์ (Design House) โดยบริษัทฯ
เริ่มดำเนินงานจากการรับจ้างประกอบแผงวงจรไฟฟ้าอิเล็กทรอนิกส์ ต่อมาเมื่อมีความเชี่ยว
ชาญมากขึ้นจึงได้ปรับเปลี่ยนกลยุทธ์ โดยมุ่งเน้นการผลิตผลิตภัณฑ์อิเล็กทรอนิกส์สำเร็จรูป (Turnkey
Box-Build) และการผลิตผลิตภัณฑ์สำเร็จรูปประเภทงานระบบ (System-Build)

1.2 การเปลี่ยนแปลงและพัฒนาการที่สำคัญ

บริษัท เอสวีไอ จำกัด (มหาชน) เดิมชื่อบริษัท เซมิคอนดัคเตอร์ เวนเจอร์ อินเตอร์เนชั่นแนล
จำกัด ก่อตั้งขึ้นเมื่อวันที่ 2 สิงหาคม 2528
เพื่อดำเนินธุรกิจให้บริการผลิตสินค้าประเภทวงจรไฟฟ้าและผลิตภัณฑ์อิเล็กทรอนิกส์สำเร็จรูปโดยมีประวัติความเป็นมาและพัฒนาการที่สำคัญดังนี้

2532 เข้าจดทะเบียนในตลาดหลักทรัพย์แห่งประเทศไทย

2537 จดทะเบียนเป็นบริษัทมหาชนชื่อ บริษัท เซมิคอนดัคเตอร์ เวนเจอร์ อินเตอร์เนชั่นแนล จำกัด
(มหาชน) ในวันที่ 25 พฤษภาคม 2537
มุ่งเน้นเป้าหมายเป็นผู้ผลิตสินค้าอิเล็กทรอนิกส์ที่ใช้เทคโนโลยีขั้นสูงประเภท ผลิตภัณฑ์สำเร็จรูป
(Box-Build)

2540 Asia Pacific Electronic Company Limited ซึ่งเป็นบริษัทในกลุ่มของ H&Q Asia
Pacific ได้ประมูลซื้อหุ้นสามัญ ของบริษัทฯ จากธนาคารกรุงเทพพาณิชยการจำกัด (มหาชน)
คิดเป็นร้อยละ 94.5 ของหุ้นที่ชำระแล้วทั้งหมด และได้กลายเป็นผู้ถือหุ้นใหญ่ของบริษัทฯ

2543 พัฒนาสายการผลิตโดยใช้เทคโนโลยี Micro-BGA และFlip Chips
ซึ่งเป็นกระบวนการที่ใช้เทคโนโลยีขั้นสูง

2546 เปลี่ยนชื่อเป็น “บริษัท เอสวีไอ จำกัด (มหาชน)” เมื่อวันที่ 5 กุมภาพันธ์ 2546

2547 จัดตั้งโรงงานแห่งที่ 2 ขึ้นที่สวนอุตสาหกรรมบางกะดี จังหวัดปทุมธานี

  เริ่มนำระบบ ERP ของ SAP เข้ามาใช้ในการวางแผนบริหารการดำเนินงานและวัตถุดิบ

2548 ขยายกำลังการผลิตที่โรงงาน 2 รวมทั้งวางแผนปรับเปลี่ยนสายการผลิตที่โรงงาน 1
เพื่อให้สามารถรองรับการผลิตผลิตภัณฑ์เทคโนโลยีขั้นสูงได้

  จัดตั้งบริษัทย่อย Globe Vision Corp. โดยลงทุนร้อยละ 100

  Globe Vision Corp. จัดตั้งบริษัทย่อย SVI China Limited (Hong Kong)
  โดยลงทุนร้อยละ 100

  SVI China Limited (Hong Kong) จัดตั้งบริษัทย่อย SVI Electronics (Tianjin)
  Company Limited

  โดยลงทุนร้อยละ 100

2549 เริ่มเปิดดำเนินงานโรงงาน ที่เมืองเทียนจิน ประเทศจีน

2550 สร้างคลังสินค้า (Warehouse) เพิ่มที่โรงงาน 1 (ถนนแจ้งวัฒนะ นนทบุรี)
สำหรับจัดเก็บวัตถุดิบและสินค้า โดยใช้พื้นที่ 600 ตารางเมตร เพื่อรองรับการผลิตที่มีขึ้น

  ติดตั้งเครื่องล้างแผงวงจรสำเร็จระบบ "อินไลน์ไฮโดรคลีนนิ่ง" ที่โรงงาน 1 เพิ่มเติม
  ซึ่งเป็นระบบที่ทันสมัยกว่าเดิม เพื่อช่วยเพิ่มประสิทธิภาพในกระบวนการผลิต

  ขยายพื้นที่การผลิตเพิ่มขึ้นที่โรงงาน 2
  และเพิ่มเครื่องจักรในการผลิตที่มีเทคโนโลยีและประสิทธิภาพสูง
  เพื่อเพิ่มกำลังการผลิตสำหรับตอบสนองความต้องการของลูกค้าที่เพิ่มขึ้น

  เปลี่ยนแปลงมูลค่าหุ้น SVI ที่ตราไว้จากเดิมหุ้นละ 10 บาทเป็นหุ้นละ 1 บาท
  และเริ่มมีการซื้อขายในตลาดหลักทรัพย์แห่งประเทศไทยตามมูลค่าที่ตราไว้ใหม่ตั้งแต่วันที่ 18
  พฤษภาคม เป็นต้นไป

  จัดตั้งบริษัทย่อย ในประเทศเดนมาร์ก SVI A/S โดยลงทุนร้อยละ 100

  Globe Vision Corp จัดตั้งบริษัทย่อย Shi Wei Electronics (HK) โดยลงทุนร้อยละ
  100

2551 โรงงาน 1 แจ้งวัฒนะ: ปรับปรุงอาคารโรงงานซึ่งมีพื้นที่การผลิตขนาด 3,300 ตารางเมตร
ใหม่ทั้งหมด เพื่อรองรับการผลิตระบบใหม่ และช่วยประหยัดพลังงาน
นอกจากนี้ยังมีการขยายเพิ่มพื้นที่คลังสินค้า อีก 750 ตารางเมตร
เพื่อตอบสนองความต้องการของลูกค้าที่จะลงทุนในส่วนศูนย์กระจายสินค้า

  โรงงาน 2 บางกะดี: ติดตั้งเครื่องจักรหลักในการผลิตที่ทันสมัย และความเร็วสูงเพิ่มเติม
  รวมทั้งสิ้น 5 สายการผลิต และยังได้ก่อสร้างเพิ่มเติมในส่วนของพื้นที่สำนักงานอีก กว่า 800
  ตารางเมตร เพื่อรองรับการขยายตัวของการผลิต

  จัดซื้อโรงงานในประเทศไทยแห่งที่ 3 ขึ้นที่สวนอุตสาหกรรมบางกะดี จังหวัดปทุมธานี
  โดยมีพื้นที่ดินทั้งหมด 70,400 ตารางเมตร เพื่อรองรับการขยายตัวของธุรกิจ

2552 โรงงานแห่งที่ 3 บางกะดี ประเทศไทย: รวมศูนย์กระจายสินค้าจากโรงงาน 1 แจ้งวัฒนะ
และโรงงาน 2 บางกะดี เข้ามาไว้ที่โรงงาน 3 บางกะดี
โดยการปรับปรุงอาคารและขยายเพิ่มพื้นที่คลังสินค้าขนาด 2,800 ตารางเมตร
และจัดตั้งเป็นรูปแบบเขตปลอดอากร (Free Zone) จากการอนุมัติของกรมศุลกากร
เพื่อเพิ่มประสิทธิภาพในการให้บริการของศูนย์กระจายสินค้าให้กับลูกค้า
รวมทั้งการบริหารจัดการวัตถุดิบของผู้จำหน่ายสินค้า

  เริ่มดำเนินโครงการวิจัยพัฒนาและออกแบบเซลล์ไฟฟ้าพลังงานแสงอาทิตย์ (Solar Cell)
  ภายใต้นาโนเทคโนโลยี ในโครงการร่วมมือกับสถาบันเทคโนโลยีแห่งเอเชีย (AIT)
  ซึ่งเป็นโครงการที่จะนำเทคโนโลยีจากการวิจัยค้นคว้าเข้าสู่ขบวนการผลิตในอนาคต

  ได้รับการคัดเลือกเป็นบริษัทในกลุ่ม SET 100 Index จากตลาดหลักทรัพย์แห่งประเทศไทย

  ได้รับการคัดเลือกให้อยู่ในกลุ่มเข้าประกวด The Best Performance Awards และThe
  Best CEO Awards จากตลาดหลักทรัพย์แห่งประเทศไทย

2553 จัดซื้อโรงงานในประเทศไทย เป็นโรงงานแห่งที่ 5 ที่สวนอุตสาหกรรมบางกะดี
จังหวัดปทุมธานี โดยมีพื้นที่ดินทั้งหมด 65,340 ตารางเมตร เพื่อรองรับการขยายตัวของธุรกิจ

  ปรับปรุงพื้นที่เพื่อใช้ในการผลิต (23,000 ตารางเมตร) และส่วนสำนักงาน ระยะที่ 1 และ 2
  ของโรงงานแห่งที่ 3

  ได้รับการประเมินเป็นบริษัทจดทะเบียนที่มีระดับการกำกับดูแลกิจการดีเลิศ
  จากสมาคมส่งเสริมสถาบันกรรมการบริษัทไทย (IOD)
  โดยได้รับการสนับสนุนจากสถาบันกองทุนเพื่อพัฒนาตลาดทุน ตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (กลต.)

  ได้รับรางวัลเป็นคู่ค้ายอดเยี่ยมจากลูกค้าอันดับหนึ่งของบริษัทฯ

2554 ได้รับรางวัลนักลงทุนสัมพันธ์ดีเด่นจากตลาดหลักทรัพย์แห่งประเทศไทย
ในกลุ่มบริษัทที่มีมูลค่าตามราคาตลาดโดยรวมของหลักทรัพย์ที่จดทะเบียน 10,000 ล้านบาท
หรือน้อยกว่า

  เกิดอุทกภัยที่โรงงานตั้งอยู่ที่นิคมอุตสาหกรรมบางกะดี ระหว่าง 21 ตุลาคม ถึง 5 ธันวาคม
  2554 ระดับน้ำสูงประมาณ 4 เมตร จากระดับน้ำทะเล
  บริษัทฯได้ย้ายฐานการผลิตไปที่โรงงานถนนแจ้งวัฒนะ จังหวัดนนทบุรี และเริ่มการผลิตเมื่อ 8
  พฤศจิกายน 2554

  เริ่มปรับปรุงพื้นที่ ที่โรงงานที่บางกะดีเมื่อ 8 ธ้นวาคม 2554 และเริ่มทำการผลิตได้กลางเดือน
  มกราคม 2555

2555 ได้รับรางวัล นักลงทุนสัมพันธ์ดีเด่นจากตลาดหลักทรัพย์แห่งประเทศไทย
ในกลุ่มบริษัทที่มีมูลค่าตามราคาตลาดโดยรวมของหลักทรัพย์ที่จดทะเบียน 10,000 ล้านบาท
หรือน้อยกว่า เป็นปีที่ 2 ติดต่อกัน

  เริ่มทำการผลิตที่โรงงานบางกะดี หลังจากประสบอุทกภัย ตั้งแต่วันที่16 มกราคม 2555
  และปลายปี 2555 มีกำลังการผลิตใกล้เคียงกับกำลังผลิตก่อนเกิดอุทกภัยเมื่อปลายปี 2554

2556 ได้รับรางวัล นักลงทุนสัมพันธ์ดีเด่นจากตลาดหลักทรัพย์แห่งประเทศไทย
ในกลุ่มบริษัทที่มีมูลค่าตามราคาตลาดโดยรวมของหลักทรัพย์ที่จดทะเบียน 10,000 ล้านบาท
หรือน้อยกว่า เป็นปีที่ 3 ติดต่อกัน

  เสร็จสิ้นโครงการติดตั้งสายการผลิตเต็มพื้นที่ทั้งอาคารในโรงงาน ณ สำนักงานใหญ่ บางกะดี
  ซึ่งทำให้บริษัทมีกำลังในการผลิตใกล้เคียงกับปี 2554 ก่อนเกิดอุทกภัย

  เริ่มโครงการผลิตแนวดิ่ง (Vertical Integration)
  โดยเริ่มผลิตผลิตภัณฑ์โลหะเพื่อใช้บรรจุสินค้าสำเร็จรูปที่ผลิตให้ลูกค้า

1.3 โครงสร้างการถือหุ้นของกลุ่มบริษัท

(IPO = International Purchasing Office สำนักงานจัดหาและจัดซื้อระหว่างประเทศ)

หมายเหตุ : ** อยู่ระหว่างดำเนินการปิดบริษัท

1.4 ความสัมพันธ์กับกลุ่มธุรกิจของผู้ถือหุ้น

- ไม่มี-

2. ลักษณะการประกอบธุรกิจ 

บริษัทฯประกอบธุรกิจให้บริการแบบครบวงจรในการประกอบผลิตภัณฑ์ประเภทวงจรไฟฟ้า
และผลิตภัณฑ์อิเล็กทรอนิกส์สำเร็จรูป (Electronics Manufacturing Service–EMS)
ให้แก่ลูกค้าที่เป็นเจ้าของผลิตภัณฑ์ต้นแบบ (Original Equipment Manufacturer: OEM)
และลูกค้าที่เป็นผู้รับจ้างออกแบบผลิตภัณฑ์ (Design House) โดยบริษัทฯ
เริ่มดำเนินงานจากการรับจ้างประกอบแผงวงจรไฟฟ้าอิเล็กทรอนิกส์
ต่อมาเมื่อมีความเชี่ยวชาญมากขึ้นจึงได้ปรับเปลี่ยนกลยุทธ์
โดยมุ่งเน้นการผลิตผลิตภัณฑ์อิเล็กทรอนิกส์สำเร็จรูป (Turnkey Box-Build)
และการผลิตผลิตภัณฑ์สำเร็จรูปประเภทงานระบบ (System-Build) ปัจจุบันลูกค้า
ให้บริษัทผลิตสินค้า ตามกระบวนการผลิต โดยจะให้ผลิตตามกระบวนการผลิตเฉพาะขั้นตอนที่ 1 หรือ
2 ขั้นตอน หรือทั้ง 3 ขั้นตอน ก็ได้ ตามรายละเอียดดังนี้

1. การผลิตแผงวงจรไฟฟ้าอิเล็กทรอนิกส์ (PCBA)

เป็นฐานธุรกิจเดิมของบริษัทฯ สร้างรายได้ในปี 2556 ประมาณร้อยละ 36 ของรายได้ทั้งหมด

2. การผลิตสินค้าสำเร็จรูป (Turnkey Box-Build)

นอกเหนือจากการผลิตในข้อ 1 บริษัทฯได้ผลิตจนเป็นสินค้าสำเร็จรูป
นอกจากนี้บริษัทฯยังให้บริการคำ แนะนำต่างๆ
แก่ลูกค้าในการออกแบบผลิตภัณฑ์ที่เหมาะสมกับกระบวนการผลิต
การทดสอบและการเลือกใช้วัตถุดิบที่จะก่อให้เกิดประสิทธิภาพสูงสุดในการแข่งขันในตลาด
การใช้เทคโนโลยีการผลิตที่มีคุณภาพสูง รวมทั้งความคล่องตัวในการปรับเปลี่ยนสายการผลิต
และการส่งมอบสินค้าที่รวดเร็วกว่าคู่แข่งขัน อีกทั้งมีต้นทุนการผลิตที่ สามารถแข่งขันได้ในตลาด
ซึ่งเป็นการสร้างความได้เปรียบในเชิงการแข่งขันของบริษัทฯ สินค้าสำเร็จรูปในกลุ่มนี้ได้แก่
อุปกรณ์วิทยุสื่อสารความถี่สูง, อุปกรณ์ดาวเทียมสื่อสาร, อุปกรณ์ควบคุมระบบเสียงในระบบดิจิตอล
ที่ใช้ในสถานีส่งวิทยุและโทรทัศน์รวมถึงห้องบันทึกเสียง (Digital Signal Processing
Audio) อุปกรณ์รักษาความปลอด ภัยระบบเครือข่ายด้วยเทคโนโลยีในระบบดิจิตอล
อุปกรณ์ทางการแพทย์เพื่อช่วยในการฟัง เป็นต้น โดยมีอัตรารายได้ในปี 2556 ประมาณร้อยละ 62
ของรายได้ทั้งหมด

3. การผลิตสินค้าสำเร็จรูปประเภทระบบ (System-Build)

บริษัทฯ ได้เพิ่มขีดความสามารถในการผลิตสินค้า จากการผลิตที่กล่าวในข้อ 2 โดยพัฒนาการ
การผลิตสินค้าอิเล็กทรอนิกส์ที่ประกอบกันเป็นระบบ
และมีระดับการผลิตที่ซับซ้อนกว่าสินค้าอิเล็กทรอนิกส์สำเร็จรูปโดย
ทั่วไปเพื่อเป็นการสร้างรายได้และมูลค่าเพิ่มให้สูงขึ้นสินค้าสำเร็จรูปที่ประกอบกันเป็นระบบในกลุ่มนี้จึงมีขนาดใหญ่
สำหรับใช้ในระบบควบคุมอุตสาหกรรมขนาดใหญ่ หรือเครื่องมือแพทย์ที่ใช้ในระบบตรวจวัด
และวิเคราะห์ที่ใช้ในห้องแล็บหรือโรงพยาบาล เป็นต้น โดยมีอัตรารายได้ในปี 2556
ประมาณร้อยละ 2 ของรายได้ทั้งหมด

1.  ลักษณะผลิตภัณฑ์และการให้บริการ

สินค้าที่ผลิตโดยจัดกลุ่มตามกระบวนการผลิตดังกล่าวข้างต้น
สามารถแบ่งตามลักษณะการใช้งานในธุรกิจต่างๆ หรือแบ่งตามกลุ่มลูกค้าของผลิตภัณฑ์นั้นๆ ได้ 3
กลุ่ม ดังนี้

1.  ระบบควบคุมอุตสาหกรรม (Industrial Control System) เป็นผลิตภัณฑ์หลักของบริษัทฯ
    โดยมีรายได้ในปี 2556 ประมาณร้อยละ 32 ของยอดขายทั้งหมด
    ส่วนใหญ่เป็นผลิตภัณฑ์ที่ใช้กับระบบควบคุณอุณหภูมิความเย็น ระบบควบคุมกระแสไฟฟ้า
    และผลิตภัณฑ์บางผลิตภัณฑ์ที่กล่าวถึงในข้อ 2 ข้างต้น

2.  ผลิตภัณฑ์เฉพาะกลุ่ม (Niche System) ได้แก่ผลิตภัณฑ์ที่มีเทคโนโลยีสูง
    ได้แก่ผลิตภัณฑ์ดังต่อไปนี้

2.1 ผลิตภัณฑ์ที่ใช้กับระบบสำนักงาน มีเทคโนโลยีสูง (Hi-End Office Automation) เช่น
อุปกรณ์ที่ใช้กับระบบสำนักงานชนิดเครือข่ายไร้สายสำหรับการสื่อสาร
หรือเครื่องใช้สำนักงานชนิดเครือข่ายไร้สาย โดยสามารถทำงานหลายลักษณะงานบนเครื่องเดียวกัน
เช่น สามารถถ่ายเอกสาร พิมพ์งาน สแกนเนอร์ เป็นต้น โดยมียอดรายได้ในปี 2556
ประมาณร้อยละ 44 ของยอดขายทั้งหมด

2.2 อุปกรณ์สื่อสารโทรคมนาคม (Hi-End Telecommunications) ได้แก่
ผลิตภัณฑ์ที่ใช้สื่อสารผ่านดาวเทียม เพื่อใช้สำหรับเรือเดินสมุทร
หรือใช้ในการส่งภาพและเสียงผ่านดาวเทียม โดยมียอดรายได้ในปี 2556 ประมาณร้อยละ 6
ของยอดขายทั้งหมด

2.3 อุปกรณ์โสตวีดีทัศน์ (Professional Audio and Video)
เป็นอุปกรณ์ที่ใช้ในห้องบันทึกเสียงในวงการภาพยนต์ขนาดใหญ่
ระบบเสียงในห้องประชุมระดับนานาชาติ หรือระบบเสียงสำหรับการแสดงคอนเสิร์ต
ระดับสากลโดยมียอดรายได้ในปี 2556 ประมาณร้อยละ 10 ของยอดขายทั้งหมด

2.4 อุปกรณ์อิเล็กทรอนิกส์ยานยนต์ (Automotive Electronics)
เป็นอุปกรณ์ระบบเซ็นเซอร์ที่ใช้ในการควบคุมยางรถยนต์ หรือพวงมาลัยเป็นต้น โดยมียอดรายได้ในปี
2556 ประมาณร้อยละ1 ของยอดขายทั้งหมด

3.  อุปกรณ์เครื่องมือแพทย์ (Medical Laboratory
    Equipment)เป็นกลุ่มอุปกรณ์เครื่องมือแพทย์เป็นกลุ่ม ธุรกิจใหม่ที่ทางบริษัทฯ
    ได้รับมาตรฐานการรับรองคุณภาพ ISO 13485 แล้ว
    เป็นตลาดใหม่ของบริษัทที่มีโอกาสเติบโตเป็นผลิตภัณฑ์ที่ต้องผลิตในพื้นที่ที่มีระบบควบคุมฝุ่นและความสะอาดในห้อง
    clean room ซึ่งระบบการผลิตของบริษัทฯได้รับการยอมรับจากลูกค้าเป็นอย่างดี
    โดยกลุ่มลูกค้าปัจจุบันถือว่าเป็นลูกค้าที่มีส่วนแบ่งการตลาด
    ในธุรกิจนี้ในระดับแนวหน้าของตลาดโลก โดยมียอดรายได้ในปี 2556 ประมาณร้อยละ 5
    ของยอดขายทั้งหมด

4.  ผลิตภัณฑ์อุปกรณ์ระบบสื่อสาร (Communication Component Products)
    เป็นกลุ่มผลิตภัณฑ์ทางด้านการสื่อสาร
    ใช้เป็นอุปกรณ์ส่งและรับข้อมูลผ่านเส้นใยแก้วนำแสงที่มีเทคโนโลยีสูงมาก
    เป็นกลุ่มธุรกิจใหม่ของบริษัทฯ ตลาดที่ใหญ่มากอยู่ที่ประเทศสหรัฐอเมริกา และญี่ปุ่น
    โดยมียอดรายได้ในปี 2556 ประมาณร้อยละ 1 ของยอดขายทั้งหมด

บริษัทฯ มีโรงงานผลิต 5 แห่ง ตั้งอยู่ในประเทศไทย 4 แห่ง และอยู่ที่ประเทศจีนอีก 1 แห่ง
โดยโรงงานแห่งแรก ตั้งอยู่ที่ถนนแจ้งวัฒนะ จังหวัดนนทบุรี มีพื้นที่ดินทั้งหมด 22,472 ตารางเมตร
เนื้อที่ในอาคาร 7,800 ตารางเมตร ในปี 2556
เน้นการผลิตสินค้าประเภทผลิตภัณฑ์ที่ใช้กับระบบสำนักงานที่มีเทคโนโลยีสูง โรงงานแห่งที่ 2
ตั้งอยู่ที่สวนอุตสาหกรรมบางกะดี จังหวัดปทุมธานี มีพื้นที่ดินทั้งหมด 17,215 ตารางเมตร
เนื้อที่ในอาคาร 12,000 ตารางเมตร หยุดทำการผลิตหลังจากเกิดอุทกภัยปลายปี 2554
โรงงานแห่งที่ 3 ซึ่งปัจจุบันเป็นสำนักงานใหญ่ ตั้งอยู่ที่สวนอุตสาหกรรมบางกะดี จังหวัดปทุมธานี
มีเนื้อที่ดินทั้งหมด 70,400 ตารางเมตร เนื้อที่ในอาคาร 38,000 ตารางเมตร
เป็นโรงงานหลักที่ใช้ผลิตสินค้าทุกกลุ่ม โรงงานที่ 4 ตั้งอยู่ที่เมืองเทียนจิน ประเทศจีน
เริ่มเปิดดำเนินงานเมื่อต้นปี 2549 มีพื้นที่ทั้งหมด 7,787 ตารางเมตร พื้นที่ใช้สอย 5,812
ตารางเมตร โดยเน้นการผลิตผลิตภัณฑ์สำหรับลูกค้าที่มีโรงงานอยู่ในประเทศจีน โรงงานแห่งที่ 5
ตั้งอยู่ที่สวนอุตสาหกรรมบางกะดี จังหวัดปทุมธานี เป็นโรงงานที่ซื้อต้นปี 2554 มีพื้นที่ทั้งหมด
65,340 ตารางเมตร พื้นที่ใช้สอย 30,000 ตารางเมตร

อย่างไรก็ดี คณะกรรมการบริษัทมีมติที่ประชุมเมื่อวันที่ 30 ตุลาคม 2556 ให้ดำเนินการปิดโรงงานที่
4 ที่ตั้งอยู่ที่เมืองเทียน จินประเทศจีน
ซึ่งขณะนี้อยู่ระหว่างกระบวนการปิดโรงงานและคาดว่าจะแล้วเสร็จภายในปี 2557

สิทธิประโยชน์จากบีโอไอ

บริษัทฯ ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน (BOI)
สำหรับโรงงานทั้ง 3 โรงงาน โดย โรงงานแห่งที่ 1 ที่ตั้งที่ถนนแจ้งวัฒนะ จังหวัดนนทบุรี และอีก
2 โรงงาน ตั้งที่สวนอุตสาหกรรมบางกะดี จังหวัดปทุมธานี ได้รับยกเว้นอากรขาเข้าสำหรับ
เครื่องจักร อุปกรณ์ วัตถุดิบ วัสดุจำเป็น และได้รับยกเว้นภาษีเงินได้นิติบุคคล

รายละเอียดการส่งเสริมการลงทุน ดูได้จากข้อมูลสำคัญทางการเงินหน้า 59-60

โครงสร้างรายได้

รายได้ของบริษัทฯ ส่วนใหญ่จะมาจากการผลิตและจำหน่ายผลิตภัณฑ์ประเภทแผงวงจรไฟฟ้าและผลิต
ภัณฑ์อิเล็กทรอนิกส์เพียงอย่างเดียวเท่านั้น เพื่อให้สามารถมองภาพโครงสร้างรายได้ของบริษัทฯ
ได้อย่างชัดเจน จึงแบ่งรายได้จากการขายของบริษัทฯ ออกตามประเภทของผลิตภัณฑ์ที่บริษัทฯ
ทำการผลิตในช่วงปี 2553 – 2556 โดยสามารถจำแนกได้ดังนี้

+--------------------+-----+----+------+----+------+-----+-----+-----+
| โครงสร้างรายได้      | 2   |    | 2554 |    | 2555 |     | 2   |     |
|                    | 553 |    |      |    |      |     | 556 |     |
|                    |     |    | (    |    | (    |     |     |     |
|                    | (   |    | งบกา |    | งบกา |     | (   |     |
|                    | งบก |    | รเงิน |    | รเงิน |     | งบก |     |
|                    | ารเ |    | รวม) |    | รวม) |     | ารเ |     |
|                    | งินร |    |      |    |      |     | งินร |     |
|                    | วม) |    |      |    |      |     | วม) |     |
+--------------------+-----+----+------+----+------+-----+-----+-----+
|                    | ล้าน | ร  | ล้า   | ร  | ล้า   | ร้อ  | ล้าน | ร้อ  |
|                    | บาท | ้อย | นบาท | ้อย | นบาท | ยละ | บาท | ยละ |
|                    |     | ละ |      | ละ |      |     |     |     |
+--------------------+-----+----+------+----+------+-----+-----+-----+
| รายได้จากการขาย     |     |    |      |    |      |     |     |     |
+--------------------+-----+----+------+----+------+-----+-----+-----+
| 1.                 | 4,  | 50 | 3    | 47 | 2    | 36  | 2,  | 32  |
| ระบบควบคุมอุตสาหกรรม | 076 |    | ,951 |    | ,756 |     | 603 |     |
+--------------------+-----+----+------+----+------+-----+-----+-----+
|                    |     |    |      |    |      |     |     |     |
+--------------------+-----+----+------+----+------+-----+-----+-----+
| 2.ผล               |     |    |      |    |      |     |     |     |
| ิตภัณฑ์เฉพาะกลุ่ม(Niche |     |    |      |    |      |     |     |     |
| System)            |     |    |      |    |      |     |     |     |
+--------------------+-----+----+------+----+------+-----+-----+-----+
| 2.1. ระบบสำนักงาน   | 2,  | 33 | 3    | 38 | 3    | 41  | 3,  | 44  |
|                    | 640 |    | ,188 |    | ,198 |     | 505 |     |
+--------------------+-----+----+------+----+------+-----+-----+-----+
| 2.2                | 615 | 8  | 483  | 6  | 741  | 9   | 516 | 7   |
| อ                  |     |    |      |    |      |     |     |     |
| ุปกรณ์สื่อสารโทรคมนาคม |     |    |      |    |      |     |     |     |
+--------------------+-----+----+------+----+------+-----+-----+-----+
| 2.3 อุปกรณ์โสตวีดีทัศน์  | 440 | 5  | 369  | 4  | 610  | 8   | 817 | 10  |
+--------------------+-----+----+------+----+------+-----+-----+-----+
| 2.4                | 18  | 0  | 126  | 1  | 129  | 2   | 75  | 1   |
| อุปก                |     | .2 |      |    |      |     |     |     |
| รณ์อิเล็กทรอนิกส์ยานยนต์ |     |    |      |    |      |     |     |     |
+--------------------+-----+----+------+----+------+-----+-----+-----+
|                    |     |    |      |    |      |     |     |     |
+--------------------+-----+----+------+----+------+-----+-----+-----+
| 3.                 | 290 | 4  | 328  | 4  | 225  | 3   | 387 | 5   |
| อุปกรณ์เครื่องมือแพทย์   |     |    |      |    |      |     |     |     |
+--------------------+-----+----+------+----+------+-----+-----+-----+
|                    |     |    |      |    |      |     |     |     |
+--------------------+-----+----+------+----+------+-----+-----+-----+
| 4. อุปกรณ์ระบบสื่อสาร  | 0   | 0  | 0    | 0  | 45   | 1   | 103 | 1   |
+--------------------+-----+----+------+----+------+-----+-----+-----+
|                    |     |    |      |    |      |     |     |     |
+--------------------+-----+----+------+----+------+-----+-----+-----+
| รวมรายได้จากการขาย  | 8,  | 1  | 8    | 1  | 7    | 100 | 8,  | 100 |
|                    | 079 | 00 | ,445 | 00 | ,704 |     | 006 |     |
+--------------------+-----+----+------+----+------+-----+-----+-----+
| ก                  | 84  |    | 11   |    | 135  |     | 28  |     |
| ำไรจากอัตราแลกเปลี่ยน |     |    |      |    |      |     |     |     |
+--------------------+-----+----+------+----+------+-----+-----+-----+
| รายได้อื่น^(*)        | 91  |    | 50   |    | 780  |     | 1,  |     |
|                    |     |    |      |    |      |     | 131 |     |
+--------------------+-----+----+------+----+------+-----+-----+-----+
| รวมรายได้           | 8,  |    | 8    |    | 8    |     | 9,  |     |
|                    | 254 |    | ,506 |    | ,619 |     | 165 |     |
+--------------------+-----+----+------+----+------+-----+-----+-----+

หมายเหตู : (*) รายได้อื่นได้แก่ บริการให้เช่าคลังศูนย์กระจายสินค้า
ให้เช่าคลังสินค้าในเขตปลอดภาษี และขายเศษซากวัสดุที่สูญเสียจากการผลิต และในปี 2556
รวมเงินรับค่าสินไหมทดแทนบางส่วนจำนวน 1,063 ล้านบาทจากเหตุการณ์อุทกภัย เป็นต้น

1.  กลยุทธ์การตลาด และการแข่งขัน

การตลาด

บริษัทฯ
มีลูกค้าทั้งที่เป็นเจ้าของผลิตภัณฑ์ต้นแบบและที่เป็นผู้รับจ้างออกแบบผลิตภัณฑ์อิเล็กทรอนิกส์ที่มีความสัมพันธ์อันดีกับบริษัทฯมาเป็นเวลานาน
ส่วนใหญ่เป็นลูกค้าขนาดกลางและเป็นเจ้าของผลิตภัณฑ์ซึ่งมีชื่อ
เสียงเป็นที่ยอมรับในตลาดโลกที่อยู่ในประเทศแถบสแกนดิเนเวียและยุโรปเป็นหลัก
รองลงมาได้แก่ลูกค้าในกลุ่ม
ที่มีบริษัทในเครือหลายประเทศซึ่งการมีลูกค้ากลุ่มนี้ในสัดส่วนที่สูงจะช่วยลดความเสี่ยงที่เกิดจากความผันผวนของเศรษฐกิจโลกได้
เพราะว่าบริษัทในเครือของแต่ละประเทศนั้นจะมีคำสั่งซื้อที่แยกออกจากกัน
ซึ่งถ้าหากคำสั่งซื้อจากบริษัทในประเทศใดประเทศหนึ่งลดลงไป
เนื่องจากเศรษฐกิจของประเทศนั้นหดตัว บริษัทฯ
ก็จะยังมีคำสั่งซื้อจากบริษัทในเครือที่อยู่ในประเทศอื่นอยู่ บริษัทฯ
มีรายได้และสัดส่วนการขายให้กลุ่มลูกค้าในประเทศต่างๆ ดังนี้

บริษัทฯ มีรายได้และสัดส่วนการขายให้กลุ่มลูกค้าในประเทศต่างๆ ดังนี้

+-----------------+-----+-----+-----+-----+------+-----+-----+-----+
| รายได           | 2   |     | 2   |     | 2555 |     | 2   |     |
| ้จากการขายแบ่งตาม | 553 |     | 554 |     |      |     | 556 |     |
|                 |     |     |     |     | (    |     |     |     |
| กลุ่มลูกค้า         | (   |     | (   |     | งบกา |     | (   |     |
|                 | งบก |     | งบก |     | รเงิน |     | งบก |     |
|                 | ารเ |     | ารเ |     | รวม) |     | ารเ |     |
|                 | งินร |     | งินร |     |      |     | งินร |     |
|                 | วม) |     | วม) |     |      |     | วม) |     |
+-----------------+-----+-----+-----+-----+------+-----+-----+-----+
|                 | ล้าน | ร้อ  | ล้าน | ร้อ  | ล้า   | ร้อ  | ล้าน | ร้อ  |
|                 | บาท | ยละ | บาท | ยละ | นบาท | ยละ | บาท | ยละ |
+-----------------+-----+-----+-----+-----+------+-----+-----+-----+
| กล              | 5,  | 62  | 5,  | 62  | 4    | 64  | 5,  | 62  |
| ุ่มตลาดสแกนดิเนเวีย | 001 |     | 235 |     | ,950 |     | 000 |     |
+-----------------+-----+-----+-----+-----+------+-----+-----+-----+
| กล              | 518 | 6   | 519 | 6   | 578  | 8   | 709 | 9   |
| ุ่มตลาดสหรัฐอเมริกา |     |     |     |     |      |     |     |     |
+-----------------+-----+-----+-----+-----+------+-----+-----+-----+
| กลุ่มตลาดยุโรป     | 291 | 4   | 398 | 5   | 521  | 7   | 354 | 4   |
+-----------------+-----+-----+-----+-----+------+-----+-----+-----+
| กลุ่มที่มีบริษัทใ      | 2,  | 25  | 2,  | 24  | 1    | 16  | 1,  | 20  |
| นเครือหลายประเทศ | 001 |     | 045 |     | ,275 |     | 565 |     |
+-----------------+-----+-----+-----+-----+------+-----+-----+-----+
| ร               | 7,  | 97  | 8,  | 97  | 7    | 95  | 7,  | 95  |
| วมตลาดต่างประเทศ | 811 |     | 197 |     | ,324 |     | 628 |     |
+-----------------+-----+-----+-----+-----+------+-----+-----+-----+
| ตลาดในป         | 268 | 3   | 248 | 3   | 380  | 5   | 378 | 5   |
| ระเทศและตลาดอื่นๆ |     |     |     |     |      |     |     |     |
+-----------------+-----+-----+-----+-----+------+-----+-----+-----+
| รวม             | 8,  | 100 | 8,  | 100 | 7    | 100 | 8,  | 100 |
| รายได้จากการขาย* | 079 |     | 445 |     | ,704 |     | 006 |     |
+-----------------+-----+-----+-----+-----+------+-----+-----+-----+

หมายเหตุ: (*) ไม่รวมรายได้จากการขายอื่น

การแข่งขัน

บริษัทฯ ใช้กลยุทธ์การแข่งขันที่ครอบคลุมทั้งในด้านการดำเนินงาน การผลิตผลิตภัณฑ์
และคุณภาพมาตรฐาน ดังนี้

การดำเนินงาน

บริษัทฯ เน้นความคล่องตัวในการให้บริการที่ครบวงจรแก่ลูกค้า
ซึ่งสามารถรองรับความต้องการของลูกค้าที่ต้องการให้บริษัทฯ เป็นผู้จัดหาวัตถุดิบให้
และมีทีมงานที่มีความรู้ความเชี่ยวชาญเพื่อให้บริการปรับปรุงแผงวงจรไฟฟ้าอิเล็กทรอนิกส์ก่อนการดำเนินการผลิตจริงแก่ลูกค้าเพื่อลดต้นทุนการผลิตสำหรับลูกค้า
และเพิ่มประสิทธิภาพการผลิตให้แก่บริษัทฯ
นอกจากนี้บริษัทฯยังมีความสามารถในการออกแบบอุปกรณ์ตรวจสอบเพื่อใช้ในการทดสอบ
ผลิตภัณฑ์ที่ประกอบเสร็จเรียบร้อยแล้วตามความต้องการของลูกค้าก่อนส่งมอบสินค้าให้แก่ลูกค้าเพื่อให้ลูกค้ามั่นใจในคุณภาพและประสิทธิภาพของสินค้าที่บริษัทฯ
เป็นผู้ผลิต

นอกจากนี้บริษัทฯ ยังได้จัดตั้งทีมพัฒนาผลิตภัณฑ์ใหม่
เพื่อพัฒนาผลิตภัณฑ์ร่วมกับลูกค้าเพื่อให้บริการเกี่ยวกับสินค้าต้นแบบ (quick turn service)
แก่ลูกค้าซึ่งทำให้บริษัทฯได้เปรียบคู่แข่งทั้งในด้านเวลาการเข้าสู่ตลาดและการออกแบบจากจุดเริ่มต้นวงจรชีวิตผลิตภัณฑ์

การผลิต

เพื่อรองรับความต้องการของลูกค้าที่เพิ่มขึ้นอย่างต่อเนื่อง บริษัทฯ
ได้มีการเพิ่มกำลังการผลิตอย่างเหมาะสมควบคู่ไปกับการพัฒนาคุณภาพและความสามารถในการผลิต
และเพื่อให้ทันกับเทคโนโลยี
รวมถึงงานที่มีความซับซ้อนในกระบวนการผลิตระดับสูงของผลิตภัณฑ์เชิงระบบ (High-End
System-Build)
บริษัทได้ทำการปรับปรุงพื้นที่การผลิตอย่างต่อเนื่องเพื่อให้เกิดความเหมาะสมมากยิ่งขึ้นทั้งโรงงานที่สวนอุตสาหกรรมบางกะดี
และที่ถนนแจ้งวัฒนะ นอกจากนี้แล้ว บริษัทยังได้ทำการติดตั้งเพิ่มเติมเครื่องจักร Surface Mount
Technology (SMT), เครื่อง Flip Chips, เครื่อง X-ray และเครื่อง Coating
ซึ่งเป็นระบบที่มีเทคโนโลยีทันสมัยและช่วยเพิ่มประสิทธิภาพในกระบวนการผลิต

ผลิตภัณฑ์

บริษัทฯจะเน้นผลิตผลิตภัณฑ์ที่มีมูลค่าส่วนเพิ่มสูงได้แก่ผลิตภัณฑ์ประเภทระบบควบคุมอุตสาหกรรม
และระบบสำนักงานโดยเฉพาะอย่างยิ่งผลิตภัณฑ์ที่มีมูลค่าเพิ่มด้านแรงงานสูง
กล่าวคือผลิตภัณฑ์ที่ต้องใช้การประกอบ ด้วยแรงงานคน
และยังต้องใช้เทคโนโลยีขั้นสูงประกอบในการผลิตผลิตภัณฑ์ที่มีวงจรอายุของสินค้ายาว และบริษัทฯ
ไม่มุ่งเน้นผลิตผลิตภัณฑ์สินค้าอุปโภคและผลิตภัณฑ์ประเภทโทรศัพท์เคลื่อนที่ ซึ่งมีมูลค่าส่วนเพิ่มต่ำ
และมีการเปลี่ยนแปลงรูปแบบของผลิตภัณฑ์อยู่ตลอดเวลา
ทั้งนี้ผลิตภัณฑ์ประเภทที่มีมูลค่าส่วนเพิ่มสูงดังกล่าวจะมีความหลากหลายของผลิตภัณฑ์สูง
แต่ว่าจะมีคำสั่งซื้อในแต่ละครั้งไม่มาก ซึ่งผู้ผลิตในธุรกิจเดียวกันที่มีขนาดใหญ่กว่าบริษัทฯ
จะไม่นิยมผลิตผลิตภัณฑ์ในลักษณะนี้ เนื่องจากการผลิตในปริมาณน้อยจะไม่คุ้มกับต้นทุนในการผลิต
สำหรับผู้ผลิตที่มีขนาดใกล้เคียงกันหรือเล็กกว่าบริษัทฯ
จะไม่มีความเชี่ยวชาญในการบริหารจัดการด้านวัตถุดิบ
และเทคโนโลยีหรือประสบการณ์ด้านการผลิตเทียบเท่ากับบริษัทฯ

คุณภาพและมาตรฐาน

บริษัทฯให้ความสำคัญด้านคุณภาพสิ่งแวดล้อมและการปรับปรุงอย่างต่อเนื่องจนได้รับการรับรองมาตรฐาน
สากลจากสถาบันต่างๆ ที่มีชื่อเสียงเป็นที่ยอมรับในระดับนานาชาติ
ซึ่งเป็นการสร้างโอกาสทางการตลาดให้แก่บริษัทฯเป็นอย่างมาก
โดยบริษัทฯได้รับการรับรองระบบบริหารคุณภาพและระบบการจัดการสิ่งแวดล้อม โดยมีราย
ละเอียดดังนี้

+-----+----------------------------------------------------------------+
| ปี   | ได้รับการรับรองมาตรฐานคุณภาพขององค์กรการผลิต ISO 9002:1994 โดย TRADA |
| 2   |                                                                |
| 538 |                                                                |
+-----+----------------------------------------------------------------+
| ปี   | ได้รับการรับรองมาตรฐานคุณภาพขององค์กรการผลิต ISO 9002:1994 โดย QSU   |
| 2   | ประเทศสิงคโปร์                                                   |
| 542 |                                                                |
+-----+----------------------------------------------------------------+
| ปี   | ได้รับการรับรองระบบการจัดการสิ่งแวดล้อมตามมาตรฐานสากล ISO 14001:1996  |
| 2   | Environmental Management System                                |
| 545 | จากสถาบันตรวจสอบและรับรองมาตรฐานคุณภาพ AJA Registrars             |
|     | ได้รับการรับรองมาตรฐานคุณภาพ                                       |
|     | สำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS 16949:2002  |
|     | ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์และเป็นมาตรฐานรับ    |
|     | รองคุณภาพขององค์กรสูงสุดในปัจจุบันจากสถาบันตรวจสอบและรับรองมาตรฐานคุณภาพ |
|     | TUV Rheinland Thailand Ltd.                                    |
|     | โดยมีรายละเอียดมาตรฐานบางส่วนนำมาจากมาตรฐานของ ISO 9001:2000      |
|     | เป็นพื้นฐาน ทั้งนี้บริษัทฯ ได้รับการรับรองระบบบริหารคุณภาพสำหรับองค์กรการผลิต   |
|     | ISO 9001:2000 เป็นการต่อเนื่องจากมาตรฐานคุณภาพขององค์กร ISO          |
|     | 9002:1994 ที่ได้รับในปี 2538                                        |
+-----+----------------------------------------------------------------+
| ปี   | ผ่านการทดสอบขั้นต้นในมาตรฐานคุณภาพขององค์กรการผลิต ISO 13485:2002     |
| 2   | สำหรับผลิตภัณฑ์ทางด้านการแพทย์                                       |
| 546 |                                                                |
+-----+----------------------------------------------------------------+
| ปี   | ขยายการครอบคลุมระบบบริหารคุณภาพ ISO 9001:2000                     |
| 2   | และระบบสำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS      |
| 548 | 16949:2002 ไปยังโรงงาน 2 จนได้รับการรับรองครอบคลุมทั้งระบบจากสถาบัน    |
|     | TUV Rheinland Thailand Ltd.                                    |
|     |                                                                |
|     | ได้รับการรับรองระบบการจัดการสิ่งแวดล้อมตามมาตรฐาน ISO 14001:2004      |
|     | Environmental Management System (New Version)                  |
|     | ซึ่งปรับปรุงต่อเนื่องจากมาตรฐาน ISO 14001:1996 ที่ได้รับในปี 2545 จากสถาบัน |
|     | AJA Registrars                                                 |
+-----+----------------------------------------------------------------+
| ปี   | ผ่านการตรวจติดตามคุณภาพ ISO 9001:2000, ISO/TS 16949:2002, ISO     |
| 2   | 14001:2004 ทุกระบบ                                              |
| 549 | และได้รับการยืนยันถึงประสิทธิภาพในการปรับปรุงอย่างต่อเนื่อง (Surveillance   |
|     | Audit)                                                         |
|     |                                                                |
|     | ได้รับการรับรองมาตรฐานสากลระบบบริหารคุณภาพ ISO 9001:2000 Quality    |
|     | Management System ของโรงงานที่เทียนจิน ประเทศจีน                    |
|     | จากสถาบันตรวจสอบและรับรองมาตรฐานคุณภาพ TUV Rheinland Thailand     |
|     | Ltd.                                                           |
+-----+----------------------------------------------------------------+
| ปี   | ผ่านการตรวจติดตามคุณภาพ ISO 9001:2000, ISO/TS 16949:2002, ISO     |
| 2   | 14001:2004 ทุกระบบ                                              |
| 550 | และได้รับการยืนยันถึงประสิทธิภาพในการปรับปรุงอย่างต่อเนื่อง (Surveillance   |
|     | Audit) ได้รับการรับรองระบบบริหารคุณภาพ ISO 9001:2000                |
|     | สำหรับโรงานในประเทศจีน                                           |
|     | รวมทั้งการขยายขอบข่ายการรับรองผลิตภัณฑ์จากแผงวงจรไฟฟ้าเป็นแผงวงจรไฟฟ้า   |
|     | และผลิตภัณฑ์อิเลคทรอนิกส์พร้อมใช้โรงงานที่เทียนจิน ประเทศจีน                |
|     | ผ่านการทดสอบขั้นต้นในระบบการจัดการสิ่งแวดล้อมตามมาตรฐาน ISO 14001:2004 |
|     | Environmental Management System จากหน่วยงานรับรองในประเทศจีน      |
+-----+----------------------------------------------------------------+
| ปี   | ความสำเร็จอีกก้าวหนึ่งของการปรับปรุงอย่างต่อเนื่องของบริษัทฯ                |
| 2   | คือการจัดทำระบบการควบคุมเอก สารใหม่ให้เป็นแบบ On Line Document       |
| 551 | Controlling ที่มีประสิทธิภาพในการออกเอกสาร การแก้ไข                  |
|     | และการอนุมัติอย่างเป็นระบบโดยใช้เวลาในการดำเนินการ การติดตาม           |
| ปี   | และการควบคุมที่ดีกว่าเดิม ระบบนี้เรียกว่า DocMASTER System               |
| 2   | ที่สามารถนำมาใช้ได้ทั้งโรงงาน SVI ในประเทศไทยและประเทศจีน             |
| 552 | บนฐานข้อมูลเอกสารหลักเดียวกัน                                       |
|     | ระบบนี้สร้างความพึงพอใจให้กับลูกค้าทั้งภายในและภายนอกบริษัท                |
|     | การควบคุมอกสารที่ใช้ระบบนี้ เป็นที่ยอมรับตามมาตรฐานสากลทุกระบบได้แก่ ISO    |
|     | 9001:2000, ISO/TS 16949:2002 และISO 14001:2004                 |
|     |                                                                |
|     | ได้รับการรับรองมาตรฐานสากลระบบการบริหารงานคุณภาพ ISO 9001:2008      |
|     | และISO/TS 16949:2009 ซึ่งเป็นระบบที่ได้รับการปรับข้อกำหนดเมื่อปี 2008      |
|     | และ2009 จากสถาบันตรวจสอบและรับรองมาตรฐานคุณภาพ TUV Rheinland      |
|     | Thailand Ltd.                                                  |
|     |                                                                |
|     | ได้รับการรับรองมาตรฐานสากลระบบการบริหารงานคุณภาพ ISO 13485          |
|     | ซึ่งเป็นระบบการบริหารคุณภาพผลิตภัณฑ์อุปกรณ์และเครื่องมือทางการแพทย์          |
|     | จากสถาบันตรวจสอบและรับรองมาตรฐานคุณภาพ British Standard           |
|     | Institution of Thailand                                        |
+-----+----------------------------------------------------------------+
| ปี   | ได้ผ่านการรับรองด้วยระบบการบริหารคุณภาพ, ISO9001:2008,               |
| 2   | ISO/TS16949:2009, ISO13485:2003 และระบบการบริหารสิ่งแวดล้อม        |
| 553 | ISO14001:2004 ซึ่งจะต้องทำการตรวจรับรองระบบฯ ทุกปีจากผู้ตรวจ           |
+-----+----------------------------------------------------------------+
| ปี   | ได้ผ่านการรับรองระบบการบริหารสิ่งแวดล้อม อาชีวอนามัย และความปลอดภัย ISO  |
| 2   | 14001:2004 + OHSAS 18001:2007 จาก AJA Registrars               |
| 554 | สำหรับโรงงานที่นิคมอุตสาหกรรมบางกะดี                                 |
|     |                                                                |
|     | เกิดอุทกภัยที่สวนอุตสาหกรรมบางกะดีเดือนตุลาคมได้โอนย้ายสายการผลิตมาผลิตที่    |
|     | SVI แจ้งวัฒนะ ภายใต้ระบบการบริหารคุณภาพ, ISO9001:2008,              |
|     | ISO/TS16949:2009 จาก TUV Rheinland                             |
|     | ที่ยังคงมีสภาพการควบคุมระบบการบริหารคุณภาพฯ ในช่วงวันที่ 3 เมษายน 2553 ถึง |
|     | วันที่ 11 กุมภาพันธ์ 2555 และพร้อมผลิตได้ตั้งแต่เดือนพฤศจิกายนเป็นต้นมา        |
+-----+----------------------------------------------------------------+
| ปี   | ได้ผ่านการรับรองมาตรฐานสากลระบบการบริหารงานคุณภาพ                   |
| 2   | และใบรับรองสำหรับกลุ่มผลิตภัณฑ์ทั่วไปISO9001:2008, กลุ่มยานยนต์            |
| 555 | TS16949:2009 และของกลุ่มเครื่องมือแพทย์ ISO13485:2003                |
|     | ของผู้ตรวจสอบระบบจาก TUV Rheinland ประเทศเยอรมัน และBSI           |
| ปี   | จากประเทศอังกฤษตามลำดับ                                          |
| 2   |                                                                |
| 556 | ได้จัดเตรียมความพร้อมของระบบใหม่ ให้กับผลิตภัณฑ์ การบินและอวกาศ (AS9100)  |
|     | ประสบความสำเร็จในเรื่องมาตรฐาน IPC – A - 610E                     |
|     | “มาตรฐานการตรวจสอบชิ้นงานของอุตสาหกรรมอิเล็กทรอนิกส์”                 |
|     | โดยการสร้างวิทยากรผู้ทรงวุฒิ (CIT: Certified IPC Trainer)            |
|     | ผู้ซึ่งสามารถจัดเตรียมการฝึกอบรมและทดสอบเพื่อขอการรับรองวิทยากรเฉพาะทาง ( |
|     | CIS : Certified IPC Specialist ) ให้กับวิศวกร และพนักงาน           |
+-----+----------------------------------------------------------------+

สภาพการแข่งขันภายในอุตสาหกรรม

คู่แข่งสำคัญของบริษัทฯ ในตลาดยุโรปและตลาดสแกนดิเนเวีย ได้แก่
ผู้ประกอบการจากประเทศสหรัฐอเมริกา จีน และมาเลเชีย ในตลาดสหรัฐอเมริกาได้แก่
ผู้ประกอบการจากประเทศเกาหลีใต้ เม็กซิโก มาเลเชีย และภายในประเทศสหรัฐอเมริกาเอง
หากเปรียบเทียบศักยภาพในด้านการแข่งขัน
โดยเปรียบเทียบกับผู้ประกอบการจากประเทศสหรัฐอเมริกาและยุโรปแล้ว บริษัทฯ
จะมีศักยภาพการแข่งขันสูงในด้านต้นทุนการผลิตและจำนวนทางเลือกที่มากกว่าในการจัดหาวัตถุดิบ
ทั้งนี้เนื่องจากผูจัดจำหน่ายส่วนใหญ่ก็มีฐานการผลิตในภูมิภาคเอเชีย
และถ้าเปรียบเทียบกับผู้ประกอบการจากประเทศจีน บริษัทฯ จะมีข้อได้เปรียบในเรื่องคุณภาพ
ความเชื่อมั่นด้านการปกป้องและคุ้มครองทรัพย์สินทางปัญญาของลูกค้า
และการบริการด้านการออกแบบที่ดีกว่า
เนื่องจากมีการพัฒนาความรู้ด้านการพัฒนาผลิตภัณฑ์มาเป็นระยะเวลาพอสมควร

หากพิจารณาคู่แข่งหลักของบริษัทฯในช่วงปี 2556 ปัจจุบันมีจำนวน 7 ราย
โดยจากประเทศในสแกนดิเนเวีย 5 ราย สหรัฐอเมริกา 2 ราย
โดยมีหนึ่งบริษัทตั้งอยู่ในประเทศไทยที่เป็นคู่แข่งที่มีบริษัทแม่เป็นบริษัทจากสแกนดิเนเวีย

แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
เป็นอุตสาหกรรมสนับสนุนอุตสาหกรรมสินค้าอิเล็กทรอนิกส์และอุปกรณ์ที่มีความจำเป็นในระดับสูง เช่น
อุตสาหกรรมการบิน ยานยนต์ การสื่อสาร ตลอดจนเครื่องมือทางการแพทย์
การดำเนินธุรกิจของบริษัทฯ ขึ้นอยู่กับอุตสาหกรรมอิเล็กทรอนิกส์เป็นหลัก
ซึ่งขึ้นอยู่กับสภาวะเศรษฐกิจโลกและความต้องการใช้เทคโนโลยีในทุกรูปแบบ
สำหรับในประเทศไทยการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
และการผลิตผลิตภัณฑ์อิเล็กทรอนิกส์ส่วนใหญ่ผลิตเพื่อส่งออก โดยมูลค่าการส่งออกมีแนวโน้มสูงขึ้นทุกปี
ในช่วงหลายปีที่ผ่านมา

อย่างไรก็ตามสินค้าอิเล็กทรอนิกส์ประเภทระบบควบคุมอุตสาหกรรม (Industrial Control)
และการแพทย์ที่บริษัทฯ ทำการผลิตนั้น มีความผันแปรตามภาวะเศรษฐกิจไม่มากนัก
เนื่องจากมีความต้องการของผลิตภัณฑ์จากอุตสาหกรรมหลายๆ ประเภท
เมื่ออุตสาหกรรมใดอุตสาหกรรมหนึ่งเกิดการชะลอตัว บริษัทฯ
ก็สามารถหาผลิตภัณฑ์ในหมวดอุตสาหกรรมอื่นมาทดแทนได้ นอกจากนี้
การแข่งขันทางด้านราคาของผลิตภัณฑ์ประเภทนี้จะไม่รุนแรงมากนัก
เนื่องจากเจ้าของผลิตภัณฑ์จะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต
และตลาดอุปกรณ์การแพทย์ก็เป็นตลาดที่มีความต้องการมากขึ้นตามสภาวะสังคมและค่าเฉลี่ยอายุที่เพิ่มขึ้นของประชากรโดยรวม

2.  การจัดหาผลิตภัณฑ์

การผลิต

บริษัทฯ จะทำการผลิตผลิตภัณฑ์ให้กับลูกค้าตามคำสั่งผลิตของลูกค้า
โดยมีทีมงานด้านวิศวกรรมที่มีความรู้ความเชี่ยวชาญในการให้บริการปรับปรุงแผงวงจรไฟฟ้าอิเล็กทรอนิกส์
ก่อนการดำเนินการผลิตจริงแก่ลูกค้าเพื่อลดต้นทุนการผลิตสำหรับลูกค้ารวมทั้งเพิ่มประสิทธิภาพการผลิตให้แก่บริษัทฯ
นอกจากนี้บริษัทฯ ยังมีความ สามารถในการออกแบบอุปกรณ์ตรวจสอบ
เพื่อใช้ในการทดสอบผลิตภัณฑ์ที่ประกอบเสร็จเรียบร้อยแล้วตามความต้องการของลูกค้า
ก่อนส่งมอบสินค้าให้แก่ลูกค้า

บริษัทฯ ใช้เทคโนโลยีในการผลิต 4 ประเภท ซึ่งครอบคลุมการผลิตผลิตภัณฑ์ให้แก่ลูกค้าได้ครบถ้วน
ดังนี้

1)  เทคโนโลยีแบบ SMT (Surface Mounted Technology) เป็นเทคโนโลยีที่บริษัทฯ
    ใช้ในการผลิตมาก ที่สุด เป็นการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่นๆ
    ลงบนผิวหน้าของแผงวงจรพิมพ์ (PCB) ซึ่งมีประโยชน์ทั้งทางด้านการออกแบบและการผลิต
    สามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์ เทคโนโลยีในกลุ่ม
    SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid Array) ด้วย
    เนื่องจากเทคโนโลยีแบบ BGA
    จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
    เพียงแต่จุดเชื่อมต่อจะอยู่ใต้ชิ้นส่วนอิเล็กทรอนิกส์
    ส่วนที่ติดกับพื้นผิวแผงวงจรและมีจำนวนจุดเชื่อมต่อจำนวนมาก ทำให้เทคโนโลยีแบบ BGA
    ต้องการความแม่นยำในการวางชิ้นส่วนอิเล็กทรอนิกส์สูง

2)  เทคโนโลยีแบบ IMT (Insertion Mounted Technology)
    เป็นเทคโนโลยีการประกอบชิ้นส่วนอิเล็กทรอนิกส์ โดยการเสียบไปในช่องของแผงวงจรพิมพ์
    (PCB) ซึ่งเทคโนโลยีนี้ นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่ โดยปกติ
    ชิ้นส่วนอิเล็กทรอนิกส์ของผลิตภัณฑ์ที่ใช้เทคโนโลยี IMT ในการประกอบ
    จะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3)  เทคโนโลยีแบบ COB (Chip on Board)
    เป็นเทคโนโลยีที่ประกอบต่อเชื่อมอุปกรณ์วงจรรวมแบบไม่มีตัวถัง (Bare IC)
    เข้ากับแผงวงจรพิมพ์โดยตรง
    เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่การประกอบผลิตภัณฑ์อิเล็กทรอนิกส์
    ด้วยเทคโนโลยีแบบ COB
    จะทำให้ต้นทุนการผลิตต่ำกว่าเมื่อเปรียบเทียบกับต้นทุนการผลิตผลิตภัณฑ์ใช้อุปกรณ์วงจรรวมแบบที่มีตัวถังสำเร็จแล้ว
    (Package IC) ซึ่งจะเป็นชิ้น ส่วนที่มีขนาดใหญ่กว่าและราคาสูงกว่า
    ในสายการผลิตด้วยเทคโนโลยี COB นี้ทางบริษัทฯ
    ได้มีการพัฒนาเพิ่มขบวนการเชื่อมต่อด้วยลวดทองคำกับผลิตภัณฑ์ที่มีมูลค่าสูง
    จากเดิมที่เป็นการเชื่อมต่อด้วยลวดอะลูมิเนียมเพียงอย่างเดียว

4)  การผลิตสินค้าสำเร็จรูป (Box Build) และสินค้าสำเร็จรูปที่ติดตั้งพร้อมระบบ (System
    Build) บริษัท ให้การบริการอย่างครบครัน
    ในการผลิตสินค้าอิเล็กทรอนิกส์ที่ประกอบกันเป็นระบบและมีระดับการผลิตที่ซับซ้อนกว่าสินค้าอิเล็กทรอนิกส์สำเร็จรูปโดยทั่วไป
    ทั้งนี้เพื่อให้เป็นไปตามความต้องการของลูกค้า บริษัทฯยังได้ให้บริการด้านการฝึกอบรม
    และการออกแบบการทดสอบผลิต ภัณฑ์ด้วย

ปัจจุบัน บริษัทฯมีกำลังการผลิตรวม ดังต่อไปนี้

+---------------------+-----------+-----------+-----------+-----------+
| กำลังการผลิต          | 2553      | 2554      | 2555      | 2556      |
|                     |           |           |           |           |
| (หน่วย: จุดต่อปี)       |           |           |           |           |
+---------------------+-----------+-----------+-----------+-----------+
|   โรงงานที่ถนนแจ้งวัฒนะ |           |           |           |           |
+---------------------+-----------+-----------+-----------+-----------+
|   - กำลังการผลิตเต็มที่  | 52        | -         | 62        | 20        |
|                     | 5,171,715 |           | 3,700,000 | 7,900,000 |
+---------------------+-----------+-----------+-----------+-----------+
|   - การใช้กำลังการผลิต | 41        | -         | 38        | 8         |
|                     | 1,317,259 |           | 2,234,180 | 7,378,984 |
+---------------------+-----------+-----------+-----------+-----------+
|   โรงงานที่บางกะดี (2  |           |           |           |           |
|   โรง)              |           |           |           |           |
+---------------------+-----------+-----------+-----------+-----------+
|   - กำลังการผลิตเต็มที่  | 4,12      | 7,04      | 5,45      | 6,07      |
|                     | 3,359,479 | 6,415,379 | 4,812,160 | 6,506,240 |
+---------------------+-----------+-----------+-----------+-----------+
|   - การใช้กำลังการผลิต | 3,44      | 4,75      | 3,86      | 4,01      |
|                     | 2,036,209 | 4,888,512 | 4,812,261 | 0,494,118 |
+---------------------+-----------+-----------+-----------+-----------+
|   โรงงานที่ เทียนจิน    |           |           |           |           |
|   ประเทศจีน          |           |           |           |           |
+---------------------+-----------+-----------+-----------+-----------+
|   - กำลังการผลิตเต็มที่  | 56        | 55        | 55        | 55        |
|                     | 0,720,323 | 5,718,935 | 5,718,935 | 5,718,935 |
+---------------------+-----------+-----------+-----------+-----------+
|   - การใช้กำลังการผลิต | 15        | 35        | 48        | 48        |
|                     | 4,869,296 | 5,315,966 | 6,583,255 | 3,479,890 |
+---------------------+-----------+-----------+-----------+-----------+
| รวม                 |           |           |           |           |
+---------------------+-----------+-----------+-----------+-----------+
|   - กำลังการผลิตเต็มที่  | 5,20      | 7,60      | 6,63      | 6,84      |
|                     | 9,251,517 | 2,134,314 | 4,231,095 | 0,125,175 |
+---------------------+-----------+-----------+-----------+-----------+
|   - การใช้กำลังการผลิต | 4,00      | 5,11      | 4,73      | 4,58      |
|                     | 8,222,764 | 0,204,478 | 3,629,696 | 1,352,992 |
+---------------------+-----------+-----------+-----------+-----------+
|                     | 77%       | 67%       | 71%       | 67%       |
| อัตราการใช้กำลังการผลิต |           |           |           |           |
+---------------------+-----------+-----------+-----------+-----------+

กำลังการผลิตเต็มที่คำนวณจากการทำงานอาทิตย์ละ 6 วัน วันละ 3 กะ กะละ 7 ชั่วโมง
โดยทั่วไปในการผลิตผลิตภัณฑ์ของบริษัทฯ จะมีส่วนที่จะต้องไม่ใช้เครื่องจักรในการผลิต
ซึ่งในส่วนดังกล่าวนี้บริษัทฯ จะใช้แรงงานคนเป็นหลักในการประกอบ
ดังนั้นการวัดอัตราการใช้กำลังการผลิตข้างต้นจะเป็นการวัดเฉพาะการใช้กำลังการผลิตของเครื่องจักรเท่านั้น

การจัดหาวัตถุดิบ

วัตถุดิบหลักที่ใช้ในการผลิตของบริษัทฯ จะสั่งซื้อจากต่างประเทศโดยนำเข้าจากหลายประเทศ เช่น
เดนมาร์ก สิงคโปร์ ฮ่องกง ญี่ปุ่น และสหรัฐอเมริกา เป็นต้น บริษัทฯ
ให้ความสำคัญในการจัดหาวัตถุดิบและชิ้นส่วนอิเล็กทรอนิกส์เป็นอย่างมาก
เนื่องจากการบริหารจัดการที่ดีด้านการจัดหาวัตถุดิบทั้งในด้านราคาและระยะเวลาในการจัดหาวัตถุดิบจะทำให้บริษัทฯ
สามารถรับคำสั่งซื้อจากลูกค้าและดำเนินการผลิตได้อย่างต่อเนื่อง

ในขณะเดียวกัน บริษัทฯ
ได้ให้ความสำคัญในการจัดหาวัตถุดิบโดยสำนักงานจัดหาวัตถุดิบที่มีอยู่ในประเทศเดนมาร์ก
ประเทศจีน ประเทศไต้หวัน และประเทศไทย ส่วนหน่วยงานจัดซื้อกลางอยู่ที่ประเทศไทย
เป็นผู้จัดทำรายการชิ้นส่วนและวัตถุดิบที่ต้องการใช้ในโครงการต่างๆ ให้กับผู้แทนจำหน่ายชิ้นส่วนวัสดุ
ทั้งนี้การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางในประเทศไทย
และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานขายที่เป็นตัวแทน
ขึ้นอยู่กับเงื่อนไข ราคา และผลงานของผู้ขายเป็นสำคัญ
โดยทั้งนี้ได้จัดให้มีการแข่งขันด้านราคาผ่านระบบ Online บริษัทฯ
มีนโยบายที่จะจัดซื้อชิ้นส่วนวัสดุที่สามารถหาได้ทั้งในและต่างประเทศโดยพิจารณาการแข่งขันด้านราคาและคุณภาพเป็นสำคัญต่อไป

สัดส่วนการนำเข้าวัตถุดิบจากต่างประเทศ ต่อการซื้อจากผู้ผลิตในประเทศ มีดังนี้

  -------------------- --------- ------- --------- ------- --------- ------- --------- -------
  วัตถุดิบ                2553              2554              2555              2555      

                       ล้านบาท    ร้อยละ   ล้านบาท    ร้อยละ   ล้านบาท    ร้อยละ   ล้านบาท    ร้อยละ

  -นำเข้าจากต่างประเทศ   5,938.3   90      6,383.4   90      5,321.7   91      5,266.3   92

  -ซื้อจากผู้ผลิตในประเทศ   656.3     10      698.6     10      526.9     9       475.5     8

  รวม                  6,594.6   100     7,082.0   100     5,848.6   100.0   5,741.8   100
  -------------------- --------- ------- --------- ------- --------- ------- --------- -------

การทดสอบการผลิต

บริษัทฯ จะทำการผลิตผลิตภัณฑ์ให้กับลูกค้าตามคำสั่งผลิตของลูกค้า โดยก่อนที่จะเดินสายการผลิตจริง
บริษัทฯ
จะส่งผลิตภัณฑ์ตัวอย่างจากการทดลองเดินสายการผลิตให้ลูกค้าตรวจสอบคุณภาพก่อนและจึงเริ่มทำการผลิตเชิงพาณิชย์
ภายหลังได้รับการอนุมัติจากลูกค้า
ทั้งนี้เพื่อลดความเสี่ยงอันเนื่องจากการถ่ายโอนเทคโนโลยีหรือเงื่อนไขในการตรวจสอบหรือผลิตผลิตภัณฑ์

ผลกระทบต่อสิ่งแวดล้อม

การประกอบธุรกิจของบริษัทฯ ได้ตระหนักถึงระบบการจัดการของเสียที่ได้มาตรฐานในระดับสากล
โดยกำหนดให้บริษัทที่ได้รับการอนุญาตจากกรมโรงงานอุตสาหกรรมมานำกากของเสียดังกล่าวไปดำเนินการ
ซึ่งบริษัทได้มีการติดตามตรวจสอบการดำเนินการดังกล่าวเป็นระยะ เพื่อให้เกิดความมั่นใจว่า
การดำเนินธุรกิจของเราจะไม่ก่อให้เกิดผลกระทบต่อสิ่งแวดล้อมใดๆ
นอกจากนี้แล้วบริษัทยังจะดำเนินการทุกวิถีทางในอันที่จะช่วยเสริมสร้างสิ่งแวดล้อม
และสังคมให้มีคุณภาพมากยิ่งขึ้น เป็นต้นว่าการเปลี่ยนน้ำยาทำความสะอาดที่เป็นสารละลายประเภท
ซี เอฟ ซี (CFC) เป็นองค์ประกอบ ไปเป็นน้ำที่มีค่าเป็นกลางทางไฟฟ้าแทน

บริษัทฯ มีการประสานงานร่วมกับเจ้าหน้าที่กลุ่มงานอาชีวะสุขศาสตร์และนิรภัย กรมอนามัย
กระทรวงสาธารณสุข
ในการติดตามและจัดทำรายงานผลการตรวจวัดคุณภาพสิ่งแวดล้อมอย่างต่อเนื่องเพื่อยืนยันว่าคุณภาพสิ่งแวดล้อมภายในบริษัทฯ
ได้รับการควบคุมสอดคล้องกับข้อกฎหมายอยู่ตลอดเวลาและมีคณะกรรมการอาชีวอนามัย
ความปลอดภัย และสิ่งแวดล้อม “OSHE Committee” (Occupational Health & Safety
and Environmental Committee) ซึ่งทำหน้าที่ดูแลระบบการจัดการสิ่งแวดล้อม
เพื่อลดปัญหามลภาวะและสร้างคุณภาพชีวิตที่ดีแก่พนักงาน รวมทั้งชุมชนและสังคมตลอดเวลา

3. ปัจจัยเสี่ยงและการบริหารความเสี่ยง

ปัจจัยความเสี่ยง

บริษัทฯ ได้วิเคราะห์ประเด็นความเสี่ยงวิธีการป้องกันและลดความเสี่ยงสรุปได้ดังนี้

3.1. ความเสี่ยงด้านการดำเนินธุรกิจ

3.1.1 การจัดหาวัตถุดิบ

บริษัทฯ ได้ตระหนักถึงความสำคัญในการจัดหาวัตถุดิบเป็นอย่างมาก
โดยให้ความสำคัญทั้งในด้านราคา คุณภาพและระยะเวลาในการจัดส่งวัตถุดิบ
ถึงแม้ว่าปัญหาต่างๆที่เกิดขึ้นทั้งภายนอกและภายในประเทศอาจจะส่ง
ผลกระทบต่อการจัดส่งวัตถุดิบในอุตสาหกรรมอิเล็กทรอนิกส์ แต่สำหรับบริษัทฯ
ของเราได้มีการวางแผนป้องกันปัญหาต่างๆที่อาจจะเกิดขึ้นดังกล่าวตลอดเวลา
เช่นมีการติดตามข่าวสารความเคลื่อนไหวในตลาดจัดซื้อจัดหาอย่างใกล้ชิด
การร่วมมือกับผู้ขายหรือจัดส่งในการนำระบบจัดหาจัดส่งที่เพิ่มศักยภาพมากขึ้น เป็นต้นว่า
จัดทำข้อตกลงกับคู่ค้าในระบบ VMI (Vendor Managed Inventory)
เพื่อให้มีการจัดเก็บวัตถุดิบเหล่านั้นไว้ล่วงหน้าและเป็นการรองรับความต้องการของลูกค้าที่อาจมีมากขึ้น
นอกจากนั้นบริษัทฯ ยังคงดำเนินนโยบายในการจัดการแข่งขันด้านราคาแบบรวมการซื้อ (Volume
Price Agreement)
ซึ่งจะช่วยให้ต้นทุนลดลงมีการจัดระบบการติดต่อสื่อสารกับผู้ขายอยู่อย่างสม่ำเสมอและมีประสิทธิภาพ
เพื่อให้ได้รับข้อมูลข่าวสารที่เกี่ยวกับการจัดหาและจัดส่งวัตถุดิบหรือชิ้นส่วนต่างๆเป็นการล่วงหน้าและถูกต้อง
นอกจากนี้แล้วทางบริษัทฯโดยสำนักงานจัดหาวัตถุดิบในต่างประเทศ ไม่ว่าจะเป็นที่ประเทศเดนมาร์ก
หรือประเทศจีน
ได้ติดต่อกับโรงงานผู้ผลิตโดยตรงเพื่อพัฒนาการผลิตวัตถุดิบร่วมกันซึ่งสามารถทำให้บริษัทได้รับชิ้นส่วนวัตถุดิบตามที่ต้องการได้อย่างต่อเนื่อง
และส่งสินค้าให้กับลูกค้าได้อย่างต่อเนื่องและตรงตามเป้าหมาย

3.1.2 ความเสี่ยงจากการพึ่งพิงกลุ่มสินค้าหรือกลุ่มลูกค้า

บริษัทฯ มีการจำหน่ายผลิตภัณฑ์ประเภทระบบควบคุมอุตสาหกรรมคิดเป็นสัดส่วนร้อยละ 32
ของยอดขายรวมในปี 2556 โดยคงอยู่ในระดับใกล้เคียงกับปี 2555
โดยจำหน่ายผลิตภัณฑ์ไปยังกลุ่มลูกค้าตลาดสแกนดิเนเวียคิดเป็นสัดส่วนประมาณร้อยละ 62 และ 64
ในปี 2556 และ 2555 ตามลำดับ อย่างไรก็ดี บริษัทฯ
ไม่มีลูกค้ารายใดมีสัดส่วนการจำหน่ายเกินร้อยละ 36 ของรายได้จากการขายในระยะเวลาผ่านมา
จากการพึ่งพิงรายได้จากการขายผลิตภัณฑ์ประเภทระบบควบ
คุมอุตสาหกรรมและกลุ่มลูกค้าตลาดสแกนดิเนเวียในสัดส่วนที่สูง
อาจเป็นผลให้การดำเนินธุรกิจของบริษัทฯ
ได้รับผลกระทบจากการลดลงของความต้องการและรูปแบบของสินค้าประเภทระบบควบคุมอุตสาหกรรม
โดยมีการเปลี่ยนแปลงนโยบายทางการค้า
หรือการหดตัวของภาวะเศรษฐกิจของกลุ่มประเทศสแกนดิเนเวียอย่างไรก็ดี
ความต้องการผลิตภัณฑ์ประเภทระบบควบ คุมอุตสาหกรรมจัดได้ว่ามีความผันผวนน้อย
และมีการเปลี่ยนแปลงรูปแบบของ สินค้าแบบค่อยเป็นค่อยไป
หากเปรียบเทียบกับผลิตภัณฑ์ประเภทสินค้าอุปโภคซึ่งบริษัทฯ ไม่มีนโยบายที่จะผลิตผลิตภัณฑ์ดังกล่าว
นอกจากนี้บริษัทฯ ได้ติดตามความเคลื่อนไหวของตลาดและกฎ ระเบียบต่างๆ อยู่เสมอ
โดยได้รับความร่วมมือเป็นอย่างดีจากลูกค้าในการให้ข้อมูลแก่ บริษัทฯ โดยจะเห็นได้ว่าบริษัทฯ
มีการปรับการผลิตให้สอดคล้องกับข้อกำหนดของคณะกรรมาธิการสหภาพยุโรป
เรื่องการจำกัดการใช้สารอันตรายบางชนิดในผลิตภัณฑ์ไฟฟ้าและอิเล็กทรอนิกส์ และบริษัทฯ
พยายามเพิ่มกำลังการผลิตอย่างเหมาะสมโดยได้ลงทุนเพิ่มในโรงงานที่สวนอุตสาหกรรมบางกะดี
เพื่อให้บริษัทฯ สามารถรองรับคำสั่งซื้อจากกลุ่มลูกค้าทั้งตลาดสแกนดิเนเวีย และตลาดอื่นๆได้
นอกจากนี้ ในช่วงปี 2555 และปี 2556
บริษัทสามารถขยายกลุ่มธุรกิจเข้าสู่ธุรกิจประเภทอุปกรณ์ทางการแพทย์
อุปกรณ์ที่ใช้กับอุตสาหกรรมยานยนต์ และอุปกรณ์สื่อสารที่มีเทคโนโลยีสูงได้มากขึ้น อีกทั้งในปี 2556
บริษัทฯมีแผนขยายฐานลูกค้าไปยังประเทศญี่ปุ่น สหรัฐอเมริกา และยุโรปตอนกลาง
ซึ่งจะส่งผลให้อัตราความเสี่ยงจากการพึ่งพิงกลุ่มสินค้าเพียงบางกลุ่มและบางเขตลดลง

3.2. ความเสี่ยงทางด้านเทคโนโลยี

การรักษาฐานลูกค้าของกลุ่มตลาดสินค้าที่มีเทคโนโลยีสูง
ลูกค้ายังคงมีความต้องการและความคาดหวังให้บริษัทมีศักยภาพความสามารถในการผลิตสินค้าที่มีระบบเทคโนโลยีในระดับสูง
โดยบริษัทได้มีการจัดการศักยภาพความสามารถในการเป็นผู้นำทางด้านเทคโนโลยีดังต่อไปนี้

3.2.1 โดยการติดตาม
และร่วมเป็นสมาชิกขององค์กรที่เป็นผู้นำสมาพันธ์อุตสาหกรรมการเชื่อมต่อทางด้านอิเล็กทรอนิคส์ของโลก
IPC, The Association Connecting Electronics Industries.

3.2.2 โดยการติดตามและทบทวนอย่างต่อเนื่อง จากการประชุมสัมนา
และการอบรมที่จัดขึ้นโดยผู้ผลิตและจำหน่ายเทคโนโลยีชั้นนำของโลก เครื่องจักร วัสดุ วัตถุดิบ
รวมถึงการพัฒนากระบวนการผลิตให้เป็นระบบอัตโนมัติ

3.2.3 โดยการมีส่วนร่วมในการวิจัยพัฒนาผลิตภัณฑ์ร่วมกับลูกค้าตั้งแต่เริ่มต้นโครงการ
โดยอาศัยหน่วยงาน NPI (New Product Introduction) ของบริษัท

3.2.4 โดยการมีส่วนร่วมและใช้บริการหน่วยงานวิจัยพัฒนาเทคโนโลยีและผลิตภัณฑ์
ของหน่วยงานรัฐบาล ส.ว.ท.ช. (สำนักงานพัฒนาวิทยาศาสตร์และเทคโนโลยีแห่งชาติ)
และสถาบันการศึกษา ในกรณีการเพิ่มประสิทธิภาพ หรืองานวิจัยที่ต้องการ

3.3 ความเสี่ยงด้านการเงิน

3.3.1 ความเสี่ยงจากอัตราแลกเปลี่ยน

เนื่องจากรายได้และต้นทุนขายส่วนใหญ่ของบริษัทฯเป็นเงินตราต่างประเทศโดยสกุลเงินหลักทั้งทางด้าน
รายได้ และรายจ่าย เป็นเงินเหรียญสหรัฐฯ
ซึ่งการผันผวนของอัตราแลกเปลี่ยนอาจจะส่งผลกระทบต่อรายได้ และต้นทุนขาย ของบริษัทฯ
และด้วยเหตุที่รายการซื้อ รายการขาย และเงินกู้ระยะยาว ส่วนใหญ่เป็นเงินเหรียญสหรัฐฯ
ซึ่งการบันทึกทรัพย์สิน
และหนี้สินที่มีรายการเป็นสกุลเงินตราต่างประเทศจะได้รับผลกระทบจากความผันผวนของอัตราแลกเปลี่ยน
ซึ่งอาจมีผลให้เกิดกำไรหรือขาดทุนจากอัตราแลกเปลี่ยนเนื่องจากการบันทึกบัญชีได้ ในปี 2556
บริษัทฯ มีรายได้เป็นเงินเหรียญสหรัฐฯ ประมาณร้อยละ 90 ของรายได้จากการขาย
และมีรายได้เป็นเงินยูโรประมาณร้อยละ 9 ของรายได้จากการขาย
โดยมีต้นทุนวัตถุดิบที่มียอดซื้อเป็นเงินเหรียญสหรัฐฯ ประมาณร้อยละ 80
ส่งผลให้บริษัทฯสามารถลดความ เสี่ยงจากอัตราแลกเปลี่ยนซึ่งเป็นระบบตามธรรมชาติ (Natural
Hedge) ได้บางส่วน อย่างไรก็ดีบริษัทฯ เพิ่มเติมการบริหารความเสี่ยงจาก
อัตราแลกเปลี่ยนด้วยการใช้สัญญาซื้อขายเงินตราต่างประเทศล่วงหน้า (Forward Exchange
Contract)
ซึ่งสามารถนำมาเป็นเครื่องมือในการป้องกันความเสี่ยงจากความผันผวนของอัตราแลกเปลี่ยนได้อีกระดับหนึ่ง

3.3.2 ความเสี่ยงจากสัดส่วนการถือหุ้นของผู้ถือหุ้นเดิมลดลง
เนื่องจากการใช้สิทธิในการซื้อหุ้นสามัญตามใบสำคัญแสดงสิทธิที่
จะซื้อหุ้นสามัญที่เสนอขายให้แก่กรรมการและพนักงานบริษัท (ESOP-5)

ณ วันที่ 31 ธันวาคม 2556
บริษัทฯมีใบสำคัญแสดงสิทธิที่จะซื้อหุ้นสามัญคงเหลืออยู่คือใบสำคัญแสดงสิทธิที่จะซื้อหุ้นสามัญเสนอขายให้แก่กรรมการและพนักงานบริษัท
(ESOP-5) คงเหลือเป็นจำนวน 5,203,300 หน่วย โดยที่ใบสำคัญแสดงสิทธิ 1 หน่วย
มีสิทธิที่จะซื้อหุ้น สามัญได้ 1 หุ้น ในราคา 2 บาท ต่อหุ้น ทั้งนี้หากกรรมการและพนักงานบริษัท
ทำการใช้สิทธิในการซื้อหุ้นทั้งหมด จะทำให้สิทธิออกเสียงและสัดส่วนการถือหุ้นของผู้ถือหุ้นใน
ปัจจุบันลดลงร้อยละ 0.23%

3.4. ความเสี่ยงจากภัยธรรมชาติ

ภัยธรรมชาติเป็นปัจจัยหนึ่งที่อาจก่อให้เกิดผลกระทบต่อการดำเนินธุรกิจของบริษัท
ไม่ว่าจะเป็นอุทกภัย (น้ำท่วม), วาตภัย (พายุ), แผ่นดินไหว, สึนามิ หรือแผ่นดินถล่ม เป็นต้น
ภัยธรรมชาติครั้งล่าสุดที่เกิดขึ้นในประเทศไทย และรุนแรงที่สุดในรอบหลายสิบปี
คือเหตุการอุทกภัยที่เกิดขึ้นเมื่อปลายปี พ.ศ. 2554
ซึ่งส่งผลกระทบต่อการดำรงชีวิตและการดำเนินธุรกิจในหลายเขตพื้นที่ซึ่งรวมถึงสวนอุตสาหกรรมบางกะดี
จังหวัดปทุมธานีนี้ด้วย อย่างไร ก็ตาม
เพื่อไม่ให้เกิดผลกระทบต่อสถานประกอบการที่ตั้งอยู่ในส่วนอุตสาหกรรมบางกะดีอีก
สวนอุตสาหกรรมฯ จึงได้ดำเนินการก่อสร้างแนวคอนกรีตสูงกว่า 5 เมตร
ล้อมรอบสวนอุตสาหกรรมฯเพื่อป้องกันเหตุการน้ำท่วมที่อาจเกิด ขึ้นอีกได้ในอนาคต
นอกจากนี้กรมทางหลวง ก็ได้ทำการยกระดับถนนหน้าสวนอุตสาหกรรมฯ ให้สูงขึ้นอีกประมาณ 60
เซนติเมตร เพื่อป้องกันน้ำท่วมอีกทางหนึ่ง

ในส่วนของการไฟฟ้าส่วนภูมิภาคที่รับผิดชอบในการจ่ายไฟฟ้าให้กับบริษัทต่าง ๆ ในสวนอุตสาหกรรมฯ
ก็ได้มีการปรับปรุงอุปกรณ์และระบบจ่ายไฟฟ้าใหม่ โดยเปลี่ยนเป็นระบบ Gas Insulated
Switchgear (GIS) เพื่อให้ระบบการจ่ายไฟ มีประสิทธิภาพมากยิ่งขึ้น

ในส่วนของมาตรการการป้องกันของบริษัทฯ นั้น บริษัทฯ
ได้ดำเนินการต่อเติมพื้นที่การผลิตให้เป็นสองชั้น เพื่อที่จะได้สามารถเคลื่อนย้ายเครื่องจักรอุปกรณ์
เครื่องมือได้ทันทีที่เกิดเหตุฉุกเฉินขึ้น นอกจากนี้บริษัทฯ
ยังได้ทำการปรับปรุงโรงงานที่ถนนแจ้งวัฒนะเพื่อใช้เป็นฐานการผลิตสำรองในกรณีฉุกเฉิน

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักของบริษัทฯ และบริษัทย่อย

ณ วันที่ 31 ธันวาคม 2556 บริษัทฯ และบริษัทย่อย
มีทรัพย์สินถาวรหลักที่ใช้ในการประกอบธุรกิจดังนี้

+--------------+----------------+-----------+------------+------------+
| ประเภททรัพย์สิน | รายละเอียด      | ลักษ       | มูลค่าตามบัญชี | ภาระผูกพัน   |
|              |                | ณะกรรมสิทธิ์ |            |            |
|              |                |           | (ล้านบาท)   |            |
+--------------+----------------+-----------+------------+------------+
| 1. ที่ดิน       |                |           |            |            |
+--------------+----------------+-----------+------------+------------+
| 1.1          | 22,472         | เป็นเจ้าของ | 171.70     | ไม่มี        |
| โ            | ตารางเมตร      |           |            |            |
| รงงานแจ้งวัฒนะ | พื้นที่ใช้ในการ     |           |            |            |
|              | ผลิตและดำเนินการ |           |            |            |
|              | 7,800          |           |            |            |
|              | ตารางเมตร      |           |            |            |
+--------------+----------------+-----------+------------+------------+
| 1.2          | 17,215         | เป็นเจ้าของ | 39.55      | ไม่มี        |
| โรงงานบางกะดี | ตารางเมตร      |           |            |            |
|              | พื้นที่ใช้ในการ     |           |            |            |
|              | ผลิตและดำเนินการ |           |            |            |
|              | 12,000         |           |            |            |
|              | ตารางเมตร      |           |            |            |
+--------------+----------------+-----------+------------+------------+
| 1.3          | 70,400         | เป็นเจ้าของ | 218.62     | ไม่มี        |
| โรงงานบางกะดี | ตารางเมตร      |           |            |            |
|              | พื้นที่ใช้ในการ     |           |            |            |
|              | ผลิตและดำเนินการ |           |            |            |
|              | 35,380         |           |            |            |
|              | ตารางเมตร      |           |            |            |
+--------------+----------------+-----------+------------+------------+
| 1.4          | 7,787          | เช่า       | -          | ไม่มี        |
| โรงงานเทียนจิน | ตารางเมตร      |           |            |            |
|              | พื้นที่ใช้ในการ     |           |            |            |
|              | ผลิตและดำเนินการ |           |            |            |
|              | 5,829          |           |            |            |
|              | ตารางเมตร      |           |            |            |
+--------------+----------------+-----------+------------+------------+
| 1.5          | 65,340         | เป็นเจ้าของ | 118.12     | ไม่มี        |
| โรงงานบางกะดี | ตารางเมตร      |           |            |            |
|              | พื้นที่ใช้ในการ     |           |            |            |
|              | ผลิตและดำเนินการ |           |            |            |
|              | 26,000         |           |            |            |
|              | ตารางเมตร      |           |            |            |
+--------------+----------------+-----------+------------+------------+
|              | รวม            |           | 547.99     |            |
+--------------+----------------+-----------+------------+------------+
| 2. อาคาร     |                |           | 289.78     | ไม่มี        |
| และส่วนปรับปร  |                |           |            |            |
| ุงอาคารและที่ดิน |                |           |            |            |
+--------------+----------------+-----------+------------+------------+
| 3.           |                |           | 318.80     | ไม่มี        |
| เครื่อ         |                |           |            |            |
| งจักรและอุปกรณ์ |                |           |            |            |
+--------------+----------------+-----------+------------+------------+
| 4.           |                |           | 28.16      | ไม่มี        |
| เ            |                |           |            |            |
| ครื่องตกแต่งและ |                |           |            |            |
| อุปกรณ์สำนักงาน |                |           |            |            |
+--------------+----------------+-----------+------------+------------+
| 5. ยานพาหนะ  |                |           | 7.45       | ไม่มี        |
+--------------+----------------+-----------+------------+------------+
| 6.           |                |           | 99.74      | ไม่มี        |
| งานระหว่างก่อส |                |           |            |            |
| ร้างและเครื่องจ |                |           |            |            |
| ักรระหว่างติดตั้ง |                |           |            |            |
+--------------+----------------+-----------+------------+------------+
|              | รว             |           | 1,291.92   |            |
|              | มทรัพย์สินถาวรหลัก |           |            |            |
+--------------+----------------+-----------+------------+------------+

4.2 สรุปสาระสำคัญของสัญญาเช่าที่ดิน สิ่งปลูกสร้าง อาคาร เครื่องจักรและอุปกรณ์

สัญญาเช่าที่ดินของบริษัท เอสวีไอ จำกัด (มหาชน)

ผู้เช่า บริษัท เอสวีไอ จำกัด (มหาชน)

  ผู้ให้เช่า ร.ต.ท. ณรงค์ จันแพทย์รักษ์

  วัตถุประสงค์ ต่อสัญญาเช่าที่ดินตามโฉนดเลขที่ 118489 เลขที่ดิน 3240 ตำบลบางตลาด
  อำเภอปากเกร็ด จังหวัดนนทบุรี เนื้อที่ดินประมาณ 575 ตารางวา จากเนื้อที่ดินตามโฉนด 2 ไร่
  1 งาน 27 ตารางวา
  และเป็นที่ที่คงเหลือจากอู่รถเมืองทองการาจซึ่งเช่าที่ดินในโฉนดแปลงเดียวกันนี้
  เพื่อพัฒนาและปรับปรุงให้เป็นสถานที่จอดรถพนักงานบริษัทฯ และผู้มาติดต่อ

  ระยะเวลา 2 ปี นับตั้งแต่วันที่ 1 มิถุนายน 2556 ถึงวันที่ 31 พฤษภาคม 2558

  อัตราค่าเช่า ค่าเช่าจ่ายเป็นรายเดือน เดือนละ 31,578.95 บาท

  การต่อสัญญา ให้ผู้เช่าต่อสัญญาเช่าได้ทุก 2 ปี
  โดยผู้เช่าแจ้งเป็นลายลักษณ์อักษรให้ผู้ให้เช่าทราบล่วงหน้าไม่น้อยกว่า 30
  วันก่อนสัญญาเช่าสิ้นสุดลง

  การสิ้นสุดสัญญา กรณีผู้เช่าจะขอเลิกสัญญาเช่าก่อนครบกำหนดเวลาการเช่า
  ผู้เช่าจะต้องแจ้งให้ผู้ให้เช่าทราบล่วงหน้าเป็นเวลา 30 วัน
  ในกรณีสัญญาเช่าสิ้นสุดลงหรือมีการยกเลิกสัญญา
  ผู้เช่าจะทำการขนย้ายทรัพย์สินและส่งมอบที่ดินที่เช่าคืนแก่ผู้ให้เช่าและไม่เรียกร้องค่าขนย้ายหรือค่าตอบแทนใดๆ
  จากผู้ให้เช่า

สัญญาเช่าที่ดินของ SVI Electronics (Tianjin) Company Limited บริษัทย่อยของบริษัทฯ

  คู่สัญญา ผู้เช่า SVI Electronics (Tianjin) Company Limited บริษัทย่อยของบริษัทฯ

  ผู้ให้เช่า Micro-Electronic Industrial Park General Company, TEDA

  วัตถุประสงค์ เช่าที่ดินและสิ่งปลูกสร้างที่นิคมอุตสาหกรรมในประเทศจีน เพื่อใช้ในการผลิต
  ใช้เป็นอาคารสำนักงาน และคลังเก็บสินค้า พื้นที่รวม (Gross Factory Site Area) 7,787
  ตารางเมตร พื้นที่ที่มีสิ่งปลูกสร้างก่อสร้าง (Leased Premises Construction Area)
  5,829.34 ตารางเมตร

  ระยะเวลา 3 ปีนับจากวันที่ 1 กันยายน 2556 ถึง 31 สิงหาคม 2559

  อัตราค่าเช่า ค่าเช่าจ่ายเป็นรายเดือนโดยจ่ายภายใน 5 วันแรกของแต่ละเดือน
  โดยที่ค่าเช่าจะคิดจากพื้นที่ที่มีสิ่งปลูกสร้างก่อสร้าง (Leased Premises Construction
  Area) ดังนี้

  ปีที่ 1 ค่าเช่าต่อตารางเมตรต่อเดือน เท่ากับ 15 หยวนเรนมินบิ

  ปีที่ 2 ค่าเช่าต่อตารางเมตรต่อเดือน เท่ากับ 17 หยวนเรนมินบิ

  ปีที่ 3 ค่าเช่าต่อตารางเมตรต่อเดือน เท่ากับ 18 หยวนเรนมินบิ

  ค่าใช้จ่ายอื่นๆ อัตราค่าเช่าข้างต้นไม่รวมค่าใช้จ่ายสำหรับสาธารณูปโภคเช่น น้ำ ไฟ ก๊าซ
  ความร้อน เป็นต้น

  การต่อสัญญา ในกรณีที่ระยะเวลาเช่าสิ้นสุดลง หากผู้ให้เช่ายังคงให้เช่าต่อภายใต้เงื่อนไขเดิม
  ผู้เช่าได้สิทธิในการเช่าก่อนบุคคลภายนอก (Right of first refusal)
  ทั้งนี้ผู้เช่าต้องเสนอการสัญญาต่อผู้ให้เช่าภายใน 60 วันก่อนสิ้นสุดสัญญา
  และทั้งสองฝ่ายจะต้องเจรจาสาระของการต่อสัญญาภายใน 30 วัน ก่อนสิ้นสุดสัญญา

  การสิ้นสุดสัญญา เมื่อสิ้นสุดสัญญา หรือหากผู้เช่าไม่ปฏิบัติตามสัญญาอย่างร้ายแรง
  ผู้ให้เช่ามีสิทธิเลิกสัญญาได้

4.3 อาคาร เครื่องจักร และอุปกรณ์

อาคาร เครื่องจักร และอุปกรณ์ไม่มีภาระผูกพัน

4.4 ทรัพย์สินที่ไม่มีตัวตน

ณ วันที่ 31 ธันวาคม 2556
บริษัทมีสินทรัพย์ที่ไม่มีตัวตนประเภทค่าลิขสิทธิ์โปรแกรมคอมพิวเตอร์จำนวน 23.36 ล้านบาท
โดยโปรแกรมคอมพิวเตอร์ตัดจำหน่ายเป็นค่าใช้จ่ายโดยวิธีเส้นตรงในระยะเวลา 5 ปี

ดูตามหมายเหตุประกอบงบการเงิน ข้อที่ 14

4.5 นโยบายการลงทุนในบริษัทย่อยและบริษัทร่วม

ณ วันที่ 31 ธันวาคม 2556 ในงบการเงินเฉพาะของบริษัทฯ
มีสำรองเผื่อผลขาดทุนเกินมูลค่าเงินลงทุนในบริษัทย่อย เท่ากับ 123.23 ล้านบาท

+------------------+----------+----------------+---------+----------+
| บริษัท             | ประเทศ   | ทุนจดทะเบียนเรียก | สัดส่วน   | มูลค      |
|                  |          |                | เงินลงทุน | ่าตามวิธีทุน |
|                  |          | ชำระแล้ว        |         |          |
|                  |          |                |         | (ล้านบาท) |
|                  |          |                | (ร้อยละ) |          |
+------------------+----------+----------------+---------+----------+
| Globe Vision     | บริติช     | 700,000        | 100     | 22.83    |
| Corporation*     | เวอร์จิ้น   | ดอลล่าร์สหรัฐฯ    |         |          |
|                  |          |                |         |          |
|                  | ไอส์แลนด์  |                |         |          |
+------------------+----------+----------------+---------+----------+
| SVI A/S          | เดนมาร์ก  | 500,000        | 100     | 3.27     |
|                  |          | โครนเดนมาร์ก    |         |          |
+------------------+----------+----------------+---------+----------+
| SVI China        | ฮ่องกง    | 25,350,000     | 100     | 97.13    |
| Limited (Hong    |          | ดอลล่าร์ฮ่องกง    |         |          |
| Kong)            |          |                |         |          |
+------------------+----------+----------------+---------+----------+

* รวมส่วนได้เสียของShi Wei Electronics (Hong Kong), SVI Electronics
(Tianjin) Company Limited และ Northtec Company Limited

สาเหตุที่มีสำรองเผื่อผลขาดทุนมูลค่าเงินลงทุนในบริษัทย่อย
ส่วนใหญ่เป็นผลขาดทุนจากโรงงานที่เทียนจิน ประเทศจีน เนื่องจากมีรายได้น้อย
ทั้งนี้บริษัทเริ่มลงทุนในโรงงานที่เทียนจิน ประเทศจีนเมื่อต้นปี 2549
และเหตุผลประการสำคัญในการตั้งโรงงานที่เทียนจินขึ้นมา ก็เพื่อเน้นให้บริการแก่ลูกค้าของบริษัทฯ
ที่มีสำนักงานและฐานการผลิตอยู่ในประเทศจีนเป็นหลัก
เนื่องจากต้นทุนการผลิตในประเทศจีนสูงขึ้นเรื่อยๆ บริษัทฯ มีแผนจะปิดโรงงานที่เทียนจิน ภายในปี
2557

บริษัทฯ และบริษัทย่อยมีนโยบายการลงทุนในบริษัทย่อยและบริษัทร่วม
เฉพาะธุรกิจที่เกี่ยวเนื่องกับธุรกิจของบริษัทฯ
และบริษัทย่อยเพื่อเป็นการสนับสนุนและขยายการดำเนินธุรกิจของบริษัทฯ และบริษัทย่อย
สำหรับนโยบายการบริหารงานในบริษัทดังกล่าว บริษัทฯ
และบริษัทย่อยได้ติดตามดูแลการดำเนินงานของบริษัทย่อยอย่างสม่ำเสมอ
รวมทั้งมีการกำหนดทิศทางการดำเนินธุรกิจ โดยส่งตัวแทนของบริษัทฯ
ไปเป็นกรรมการและ/หรือผู้บริหารของบริษัทย่อยทั้ง 6 แห่งตามความเหมาะสม

5. ข้อพิพาททางกฎหมาย

บริษัทฯ
และบริษัทย่อยไม่มีข้อพิพาททางกฎหมายที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ
5 ของส่วนของผู้ถือหุ้น ณ วันที่ 31 ธันวาคม 2556
และไม่มีข้อพิพาททางกฎหมายที่กระทบต่อการดำเนินธุรกิจของบริษัทฯ และบริษัทย่อยอย่างมีนัยสำคัญ

6. ข้อมูลทั่วไปของบริษัทและข้อมูลสำคัญอื่น

บริษัท เอสวีไอ จำกัด (มหาชน) ดำเนินธุรกิจให้บริการแบบครบวงจร
ในการประกอบสินค้าประเภทวงจรไฟฟ้าสำเร็จรูปและผลิตภัณฑ์อิเล็กทรอนิกส์ (Electronics
Manufacturing Services - EMS) แก่ลูกค้าที่เป็นเจ้าของผลิตภัณฑ์ต้นแบบ (Original
Equipment Manufacturer - OEM) โดยมีกลุ่มลูกค้ารายใหญ่ในยุโรป
สหรัฐอเมริกาและภูมิภาคอื่นๆ

ข้อมูลทั่วไป

ชื่อบริษัท : บริษัท เอสวีไอ จำกัด (มหาชน)

ประเภทธุรกิจ :
ดำเนินธุรกิจให้บริการแบบครบวงจรในการประกอบสินค้าประเภทวงจรไฟฟ้าสำเร็จรูป
และผลิตภัณฑ์อิเล็กทรอนิกส์ (Electronics Manufacturing Services - EMS)
แก่ลูกค้าที่เป็นเจ้าของผลิตภัณฑ์ต้นแบบ (Original Equipment Manufacturer - OEM)
โดยมีกลุ่มลูกค้ารายใหญ่ในยุโรป สหรัฐอเมริกา และภูมิภาคอื่นๆ

เลขทะเบียนบริษัท : 0107537001790 (เดิมเลขที่ บมจ. 426)

ทุนจดทะเบียน : 2,265,754,448.00 บาท

ทุนที่เรียกชำระแล้ว : 2,260,548,581.00 บาท

หุ้นสามัญ : 2,260,548,581.00 หุ้น

มูลค่าที่ตราไว้ : 1 บาท

อีเมล์ : office@svi.co.th

เว็บไซต์ : http://www.svi.co.th

ข้อมูลนักลงทุนสัมพันธ์ : http://investorrelations.svi.co.th

โทรศัพท์ : (66) 2963-9101 ต่อ 1813

โทรสาร : (66) 2963-9070-1

อีเมล์ : ir@svi.co.th

ที่ตั้ง : ประเทศไทย

สำนักงานใหญ่

141-142 หมู่ที่ 5 ถนนติวานนท์ ตำบลบางกะดี อำเภอเมืองปทุมธานี จังหวัดปทุมธานี 12000

โทรศัพท์ (66) 2963-9101-4

โทรสาร (66) 2963-9070-1

สาขาที่ถนนแจ้งวัฒนะ

33/10 หมู่ที่ 4 ซอยแจ้งวัฒนะ-ปากเกร็ด 40 ถนนแจ้งวัฒนะ ตำบลบางตลาด อำเภอปากเกร็ด

จังหวัดนนทบุรี 11120

โทรศัพท์ (66) 2574-5671

โทรสาร (66) 2574-5672-3

ต่างประเทศ

โรงงานที่เมืองเทียนจิน ประเทศจีน

6-C/D, Zhongxiayuan, Micro-Electronic Industrial Park Jin Gang Highway,
Xiquing District,

Tianjin, P.R. China

โทรศัพท์ (86) 22-2388-5699

โทรสาร (86) 22-2388-5686

บริษัทย่อยและสำนักงานในต่างประเทศ

1. GLOBE VISION COMPANY LIMITED

Sea Meadow House, Blackburne Highway P.O. Box 116, Road Town, Tortola

British Virgin Islands

2. SVI CHINA LIMITED (Hong Kong)

Room 337 3/F, South China C.S. Building Wah Sing Street, Kwai Chung,
Hong Kong

โทรศัพท์ 852-2374 1213

โทรสาร 852-2374 1212

3. SVI CHINA LIMITED (Shenzhen)

สำนักงานตัวแทนจัดหาวัตถุดิบ

Flat 21J, International Trade & Commercial Building, NanHu Road, LuoHu,
Shenzhen, P.R. China

โทรศัพท์ 86-0755-8214 7003

โทรสาร 86-0755-8214 7136

4. SVI ELECTRONICS (TIANJIN) CO., LTD.

6-C/D, Zhongxiaoyuan, Micro-Electronic Industrial Park, Jin Gang
Highway, Xiquing District, Tianjin,

P.R. China

โทรศัพท์ (86) 22-2388-5699

โทรสาร (86) 22-2388-5686

5. SHI WEI Electronics (Hong Kong)

ROOM 337, 3/F, South China C.S. Building, Wah Sing Street, Kwai Chung,
Hong Kong

โทรศัพท์ 852-2374 1213

โทรสาร 852-2374 1212

6. SVI A/S (Denmark)

Stamholmen 173 2650 Hvidovre Denmark

โทรศัพท์ 4536344600

7. NORTHTEC CO., LTD. (TAIWAN)

2F, No.20, Lane 478, Ruiguang Road, Neihu District, Taipei 114, Taiwan,
R.O.C.

โทรศัพท์ (886) 02-8752-4066-7

บุคคลอ้างอิงอื่นๆ

ก. นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ (66) 2229-2800

  โทรสาร (66) 2654-5427

ข. ผู้สอบบัญชี

  1. บริษัท สำนักงาน เอินส์ท แอนด์ ยัง จำกัด

  (ผู้สอบบัญชีของบริษัท เอสวีไอ จำกัด (มหาชน) และ

  GLOBE VISION COMPANY LIMITED)

  ชั้น 33 อาคารเลครัชดา 193/136-7 ถนนรัชดาภิเษกตัดใหม่ เขตคลองเตย กรุงเทพฯ 10110

  โทรศัพท์ (66) 2264-0777 โทรสาร (66) 2264-0789

  ชื่อผู้สอบบัญชี : นายโสภณ เพิ่มศิริวัลลภ

  เลขทะเบียนผู้สอบบัญชี : 3182

  2. Yau Wai Ching Certified Public Accountant.

  (ผู้สอบบัญชีของ SVI CHINA LIMITED และ SHI WEI Electronics (Hong Kong))

  Room 337, 3/F, South China C.S. Bldg., 13-17 Wah Sing St., Kwai Chung,
  Hong Kong

  โทรศัพท์ (852) 2374 1212 โทรสาร (852) 2374 1213

  ชื่อผู้สอบบัญชี : Yau Wai Ching

  เลขทะเบียนผู้สอบบัญชี : P05128

  3. Moores Rowland

  (ผู้สอบบัญชีของ SVI ELECTRONICS (TIANJIN) COMPANY LIMITED)

  Room 1608, Office Tower E1, Oriental Plaza, #1 East Chang An Avenue
  Dong Cheng District, Beijing 100738 P.R. China

  โทรศัพท์ (86) 10 8518 9778 โทรสาร (86) 10 8518 9771

  ชื่อผู้สอบบัญชี : Calvin Yang และ Steven Jing

  เลขทะเบียนผู้สอบบัญชี : 410000150001 (Calvin Yang), 410000010048 (Steven
  Jing)

  4. Nejstgaard & Vetlov

  (ผู้สอบบัญชีของ SVI A/S)

  Statsautoriseret Revisionsaktiese Gydevang 39 – 41, 3450 Allerod

  ชื่อผู้สอบบัญชี : John Bagger - Petersen

  โทรศัพท์: 0045 4817 5777 โทรสาร: 0045 4817 2208

  5. Braintec CPA Firm

  (ผู้สอบบัญชีของ Northtec)

  12F, No. 955, Zhongzheng Rd., Zhonghe District, New Taipei City 235,
  Taiwan, R.O.C.

  ชื่อผู้สอบบัญชี : Ms. Fang Lan-Lo

  โทรศัพท์: +886-2-8228-6611

ค. ที่ปรึกษากฎหมาย

  The Law Advocate Co., Ltd.

  ชั้น 32 อาคารพญาไทพลาซ่า

  128/354 ถนนพญาไท ทุ่งพญาไท ราชเทวี กรุงเทพฯ 10400

  โทรศัพท์ (66) 2216-5177-8

  โทรสาร (66) 2216-5179

ง. ที่ปรึกษาทางการเงิน

  ไม่มี